Балтас районы Мата ауылында фельдшер акушерлыҡ пункты асылды | ГТРК «Башкортостан» — Новости Уфы и РБ\nБалтас районы Мата ауылында фельдшер акушерлыҡ пункты асылды\n13 февраля 2018 — 15:55 ГТРК «Башкортостан»\nБинаны төҙөү өсөн аҡса тулыһынса республика ҡаҙнаһынан бүленгән. Федераль маҡсатлы программа буйынса төҙөлгән фельдшер-акушерлыҡ пункты бар талаптарға ла яуап бирә. Ул заманса ҡорамалдар менән йыһазландырылған. Һигеҙенсе тиҫтәһен ҡыуып барыусы Тәфҡил Әхмәҙишин яман шештән яфалана. Яҡшы табип булғанда, ярҙам ваҡытында күрһәтелгәндә ауыр сирҙе лә еңергә мөмкин, ти ветеран. Оло йәштәгеләр ауылда фельдшер-акушерлыҡ пункты асылыуға, айырыуса, ҡыуанып бөтә алмай. Сөнки быға тиклем табипҡа күренеү өсөн уларға машина яллап 25 саҡырым алыҫлыҡта урынлашҡан район үҙәгенә барырға тура килә.Ҡайҙа тыуғанһың, шунда кәрәкһең тигәндәй, ауыл фельдшеры Рузилә Наил ҡыҙы бында 96-сы йылдан бирле эшләй. Бер үҙе 500-гә яҡын кешене хеҙмәтләндерә. Уларҙың һикһәнгә яҡыны – балалар.Фельдшер-акушерлыҡ пунктына аҙнаһына ике тапҡыр район дауаханаһынан балалар өсөн – педиатр, ә өлкәндәр өсөн – терапевт килә. Улар ауырыуҙы өҫтәмә дауалау кәрәк тип табһа, Өфөгә дауаханаға һалыу мәсьәләһе хәл ителә. Табиптар әйтеүенсә, тиҙҙән Балтас районында тағы ла 11 фельдшер пункты асыласаҡ. Ошондай бинаның дүртәүһе быйыл файҙаланыуға тапшырыласаҡ.


Кескәйҙәрҙең моң донъяһы\nҒәжәйеп моң донъяһы, унда рухи кѳс, илаһи матурлыҡ… Быларҙың барыһы ла Сибай музыка мәктәбе хаҡында. Уҡыу йортонда талантлы педагогтар эшләй, улар кескәйҙәрҙең һәләтен асырға һәм үҫтерергә ярҙам итә.\nМәктәптә 420 бала уҡый. Улар 12 йүнәлештә: фортепиано, скрипка, баян, аккердеон, домра, думбыра, гитара, флейта, кларнет, ҡурай, хор һәм вокал сәнғәте, дѳйѳм эстетик тәрбиә, хореография буйынса белем ала. Әҙерлек бүлегендә кескәйҙәр 5-6 йәштән шѳғѳлләнә.\nУҙған уҡыу йылында 149 уҡыусы тѳрлѳ кимәлдәге 15 конкурста үҙ кѳсѳн һынай. «Талант ҡанаттарында» III Халыҡ-ара балалар һәм үҫмерҙәр бәйгеһендә, «Башҡортостан ѳмѳттәре» III йәш музыканттарҙың асыҡ тѳбәк бәйгеһендә, Урал аръяғының музыка һәм сәнғәт мәктәптәре араһында ойошторолған тѳбәк конкурсында, Екатеринбург ҡалаһында үткән халыҡ-ара фестивалдә, «Бѳйѳк Еңеүҙе данлап» республика патриотик йырҙар бәйгеһендә, «Афарин» республика хореография сәнғәте конкурсында, Ю.Иҫәнбаев исемендәге ҡурайсылар бәйгеһендә, Ғ.Сѳләймәновтың тыуыуына 100 тулыуға арналған республика ҡурай байрамында, «Дуҫлыҡ гѳлләмәһе» ҡала конкурсында ҡатнаша һәм призлы урындар яулай.\nМузыка мәктәбе ҡала мәҙәниәтен үҫтереүгә тос ѳлѳш индерә. Бында «Мәктәп филармонияһы» һәм «Күңелле ноталар» исемле клубтар уңышлы эшләп килә. Иң мѳһиме бында аҡыллы, матурлыҡҡа ынтылған балалар уҡый, үҙ эшен яратҡан, уға бар күңелен һалған уҡытыусылар эшләй. Яңы уҡыу йылында талантлы кескәйҙәр менән Ѳфѳ дәүләт сәнғәт академияһын һәм Сибай сәнғәт колледжын тамамлаған йәш белгестәр ҙә шѳғѳлләнәсәк. Дѳйѳм алғанда, Сибай сәнғәт мәктәбендә йыр-моңға, бейеүгә һәләтле ҡыҙҙар һәм малайҙар ѳсѳн бар шарттар ҙа тыуҙырылған.


Тормошҡа ашҡан хыял. Миловка ауылында йәшәүсе Бөйөк Ватан һуғышы ветеранына Сергей Оловянниковҡа фатир бүләк иттеләр. Ул быға тиклем уңайлы шарттары булмаған шәхси йортта йәшәгән. 97 йәшен ҡыуған ветеранға хәрәкәт итеүе ауырға төшкәс, Өфө районы хакимиәтенә ярҙам һорап мөрәжәғәт иткән. Ниһәйәт, бер...\nСтилләштерелгән милли костюмдар\n“Йәшлек” балалар, үҫмерҙәр һәм йәштәр клубы берекмәһе Бөйөк Еңеүҙең 75 йыллығына әҙерләнә. Студенттар үҙ ҡулдары менән стилләштерелгән милли кейем-һалым тегә, ошо уҡ костюмда уҡтан атырға, фехтование уйыны серҙәрен өйрәнә. Яҙғыһын улар үҙҙәре теккән кейемдә Өфө урамдарына сығасаҡ. Антон...\nБашҡортостан халыҡтары ассамблеяһы съезы\nАпрелдә Өфөлә Башҡортостан Республикаһы халыҡтары ассамблеяһының IV съезы үткәрелә. Республика башлығы Радий Хәбиров ошо туралағы указға ҡул ҡуйҙы. Съезд Башҡортостан Республикаһы халыҡтары ассамблеяһының төбәк йәмәғәт ойошмаһы тәҡдиме буйынса Башҡортостан Республикаһында дәүләт милли...\nБашҡортостанда быйыл йәй үтәсәк Фолькориадала ирекмән булараҡ ҡатнашырға теләүселәрҙән ғаризалр ҡабул ителә. Әлегә 400-гә яҡын кеше фестиваль ҡунаҡтарына ярҙам итегә теләк белдергән. Улар ошо көндәрҙә Мифтахетдин Аҡмулла исемендәге Башҡорт дәүләт педагогия университетында беренсе тапҡыр...\nӨфөлә Рәсәй рекорды ҡуйылды\nБыл көндәрҙә Башҡортостанда Рәсәй Кубогына Ғәҙәттән тыш хәлдәр министрлығының Бөтә Рәсәй янғын һүндереү-ҡотҡарыу спорты буйынса ярыштары үтә. Унда төрлө өлкәләрҙән иң көслө 12 команда, шул иҫәптән Башҡортостан вәкилдәре көс һынаша. Марсель Сәлимов 10 йылдан ашыу янғын һүндереү-ҡотҡарыу спорты...\nБашҡортостан парламентының 25 йыллығын билдәләй\nБашҡортостан парламентының 25 йыллығына арналған төп тантана 12-се март уҙасаҡ. Был турала Дәүләт Йыйылышы-Ҡоролтай рәйесе Константин Толкачев белдерҙе. Республиканың Закондар сығарыу буйынса төп органына сирек быуат тулыуға арналған саралар бының менән генә сикләнмәй. Өфөлә, мәҫәлән,...\nКоронавирус инфекцияһын асыҡлау лабораториялары Рәсәйҙең һәр төбәгендә эшләй\nАнализдар тәүлек эсендә әҙер була. Башҡортостанда хәүефле сир осрағы теркәлмәгән. Коронавирусты иҫкәртеү штабының өсөнсө ултырышында республикала йоғошло сирҙең таралыуына кәртә ҡуйыу саралары тикшерелде. Аптека келәттәрендә битлектәр һаны 100 меңдән дә кәм булмаҫҡа тейеш. Халыҡ өсөн...\nТереләрҙең ҡәҙерен, мәрхүмдәрҙең ҡәберен бел\nРеспублика мәктәптәрендә беренсе-дүртенсе синыфта уҡыған балаларҙы туҡландырыу өсөн район-ҡала хакимиәттәре башлыҡтары шәхсән яуаплы буласаҡ. Был турала республика етәксеһе Хөкүмәттә үткән оператив кәңәшмәлә Радий Хәбиров белдерҙе. Яҙҙың беренсе эш аҙнаһының тәүге дүшәмбеһе Башҡортостан тарихында...\nТауыш биреү 22 апрелгә тәғәйенләнде\nРәсәйҙә Конституцияға төҙәтмәләр тураһындағы закон проекты буйынса тауыш биреү 22 апрелгә билдәләнде. Мөһим документты Дәүләт Думаһына 20 ғинуарҙа ил президенты Владимир Путин индерҙе. Дәүләт Думаһы закон проектын 23 ғинуарҙа беренсе уҡыуҙа ҡабул итте. Закон проектында...\n”Рәсәй” медиаүҙәгендә ”Ҡатын-ҡыҙ - милләт әсәһе” конкурсы буйынса матбуғат конференцияһы үтте. ”Ҡатын-ҡыҙ – милләт әсәһе” конкурсы 2017 йылдан башлап уңышлы ойошторолоп килә. Проектта быйыл 500-ҙән ашыу гүзәл зат вәкиле ҡатнашырға теләк белдерҙе. Улар араһынан иң-иңдәре ун номинация...\nРәсәй халҡын өҫтәмә ял көнө көтә\nХалыҡ-ара ҡатын-ҡыҙҙар көнөн уңайынан Рәсәй халҡын өҫтәмә ял көнө көтә. Башҡортостандың Хеҙмәт һәм халыҡты социаль яҡлау министрлығынан хәбәр итеүҙәренсә, Хеҙмәт кодексына ярашлы, 8 Март – Халыҡ-ара ҡатын-ҡыҙҙар көнө – байрам көнө. Ул йәкшәмбегә тура килә. Шуға ла ял көнө байрамдан һуң килгән эш...\nРеспубликала ҡоймаҡ байрамдары гөрләне\nСлавян халҡының борондан килгән байрамы бөтә милләт вәкилдәрен берләштерҙе. Башҡорт дәүләт университеты студенттары ла был саранан ситтә ҡалманы. Афроамерикандар, индустар, колумбиецтар, гректар, марый, урыҫтар - тағы бик күп халыҡ вәкилдәре студенттары шаян һәм күңелле итеп ҡышты...\nСиноптиктар быйылғы йәйгә яҡынса фараздар яһаны\nСиноптиктар быйылғы йәйгә яҡынса фараздар яһап, ул ауыл хужалығы өсөн бик уңай буласаҡ тип белдерҙе. Ҡыш йылы булһа, йәй һыуыҡ киләсәк, тигән фекер инде күптән иҫкерҙе. Һауа торошон 1-3 көнгә генә теүәл күҙаллап була. 5-10 көнгә алдан күҙаллау ҙа теүәллек кәмей. Ә инде бер айға алдан фаразлау тик...\nСүп-сар контейнерҙарын фототеркәү программаһы эшләй башланы\nЯҙҙың беренсе көнөнән Башҡортостанда сүп-сар контейнерҙарын махсус фототеркәү программаһы эшләй башланы. Ул сүп ташыусы машиналарҙың маршрутын көйләргә ярҙам итәсәк. Контейнер майҙансыҡтарының төбәк мониторингы программаһына ярашлы, республикала сүп-сар контейнерҙары цифралы иҫәпкә алынған....\n60-та ла матур булғы килә\nӨфө дауаханаларының берһендә өлкән йәштәге ханымдарға матурлыҡ серҙәрен өйрәтәләр. Үҙеңә оҡшау һәм матур булыу дауалауҙың бер алымы, ти табиптар. Һигеҙенсе тиҫтәһен тултырып киләгән Рәсилә Рәжәпова тәбиғи матурлыҡ яҡлы. Шулай ҙа визажистар ҡулына эләккән саҡта йөҙ-ҡиәфәтен тәртипкә килтереүҙән баш...\nӨфөлә “Ҡанатлан” форумы үтте\nУҡыусы балаларҙың психик һаулығын хәстәрләү, берҙәм мәктәп формаһын индереү, хәүефһеҙ интернет, балалар туҡланыуы. Белем биреү менән бер рәттән уҡыусылар өсөн уңайлы мөхит булдырыу мәсьәләләре Өфөлә икенсе тапҡыр үткән «Ҡанатлан» форумында күтәрелде. Физик, рухи һәм психологик сәләмәтлек – хәҙерге...\nБелгестәр билдәләүенсә һуңғы 150 йылда Рәсәй территорияһында 14 тел юҡҡа сыҡҡан, 18 тел хәүеф аҫтында. Республикала төйәк иткән 130-ҙан ашыу милләт халҡы үҙ телен онотмаһын өсөн төбәктә ҙур эштәр башҡарыла. Өфөнөң Мостай Кәрим исемендәге 158-се башҡорт гимназияһында үткән туған телдәр...


Республикала иң уңышлы башҡорт ҡатын-ҡыҙын билдәләйәсәктәр // Йәмғиәт | новости башинформ.рф\nРеспубликала иң уңышлы башҡорт ҡатын-ҡыҙын билдәләйәсәктәр\n12:47, 3 июля 2014 Йәмғиәт\nБашҡортостанда башҡорт ҡатын-ҡыҙҙарының «Башҡот ҡатын-ҡыҙы— милләт әсәһе» I Республика конкурсы бара.\nОйоштороусылар хәбәр итеүенсә, сара иң уңышлы, әүҙем һәм төрлө тармаҡтарҙа танылыуға лайыҡлы башҡорт ҡатын-ҡыҙын асыҡлау һәм ярҙам итеү маҡсаты менән уҙғарыла.\nҠатнашыусылар өсөн төрлө номинациялар ҡаралған: «Ҡатын-ҡыҙ мәҙәниәттә», «Ҡатын-ҡыҙ-әсә», «Ҡатын-ҡыҙ-лидер», «Ҡатын-ҡыҙ-ғалим», «Ҡатын-ҡыҙ-уҡытыусы», «Бизнес-ледиһы», «Ҡатын-ҡыҙ-мастер», «Ҡатын-ҡыҙ — йыл өлгөһө», «Оло йәштәге ҡатын», «Иң йәш йәмәғәт эшмәкәре».\nБашҡорт ҡатын-ҡыҙҙары активистары ҡатнашлығында конкурстың тәүге туры республика ҡалалары һәм райондары кимәлендә уҙа. Муниципаль этап еңеүселәре тураһында мәғлүмәт конкурстың ойоштороу комитетына 5 сентябргә тиклем тапшырылырға тейеш. Конкурста ҡатнашыу тураһында заявка менән бергә портфолиоға фотолар, дипломдар, патенттар, рекомендациялар, рәхмәт хаттары, характеристика һалына.\nҺуңғы этапты һәм еңеүселәрҙе бүләкләү тантанаһын 2014 йылдың сентябрендә Өфөлә Башҡорт ҡатын-ҡыҙҙары йәмғиәтенең 25 йыллыҡ юбилейына арналған съезд сиктәрендә үткәреү планлаштырыла.\nКонкурстың ойоштороусылары – Башҡорт ҡатын-ҡыҙҙары йәмғиәте һәм «Башҡортостан ҡыҙы» журналы.\nЗаявкаларҙы түбәндәге адрес буйынса ебәрергә мөмкин: 450077, Өфө ҡалаһы, Цюрупа урамы, 17, 407-се бүлмә. Конкурстың координаторы – Гөлнур Ҡолһарина, телефон/факс: (347) 276-20-41. Электрон почта: 2762041@mail.ru.\nТеги: конкурс,башҡорт ҡатын-ҡыҙҙары йәмғиәте


21 март – Халыҡ-ара планетарийҙар көнө // Йәмғиәт | новости башинформ.рф\n21 март – Халыҡ-ара планетарийҙар көнө\n16:23, 19 марта 2010 Йәмғиәт\n21 мартта донъяның күп илдәрендә Халыҡ-ара планетарийҙар көнө билдәләнә. Был байрам яҙғы көн менән төндөң тигеҙләшкән көнөнә яҡын йәкшәмбелә билдәләнә. Быйыл көн менән төндөң тигеҙләшеүе 20 мартҡа тура килә, шуға ярашлы Планетрийҙар көнө 21 мартта билдәләнә.\n— Бына 45 йыл дауамында, республикала бындай үҙенсәлекле берҙән-бер учреждение булараҡ, Өфө планетарийы өфөлөләргә һәм ҡала ҡунаҡтарына йондоҙло йыһан бүләк итә, — тип һөйләй әйҙәүсе методист Тамара Денисова. —Планетарий репертуарында балалар һәм ололар өсөн18 программа бар. Улар мауыҡтырғыс планеталар һәм йондоҙҙар донъяһы менән таныштыра. Һәм планетарийҙың йондоҙло залында ни бары 80 урын булыуға ҡарамаҫтан, уҙған йылда уның сеанстарында 50 мең тамашасы булған.\nБыйыл үҙенең байрамын планетарий иң йәш тамашасылар өсөн әҙерләнгән «Ҡуян балаһы Тафиктың йондоҙло дуҫтары» программаһының премьераһы менән билдәләй. Сағыу һүрәттәр, йондоҙло йыһан, йондоҙлоҡтарҙы һүрәтләгән әкиәт формаһындағы был тамаша балаларға йондоҙ, планета, Ай тураһында тәүге мәғлүмәттәр бирәсәк, балаларҙың Ҡояш ҡайҙа йоҡлай, көн нисек тыуа, Ҡояштың балаһы-планетаһы күпме кеүек һорауҙарына яуап бирәсәк. Программа премьераһы 21 мартҡа көндөҙгө 12-гә билдәләнгән. Байрам хөрмәтенә планетарийҙың йондоҙло залына премьераға инеү бушлай буласаҡ.\nШулай уҡ был көндө планетарий тамашасыларҙы йәнә дүрт программаһына саҡыра: иртәнге 10.45-тә «Йондоҙлоҡ тураһында мифтар», төшкө 13.30 сәғәттә «Эги һәм Робик мажаралары», « Андромеданан килгән яҡтылыҡ» — 15.00-дә, «Майя цивилизацияһының космик серҙәре» — 16.30.\n21 мартта мәктәп уҡыусыларының яҙғы каникулдары башланғанға күрә, был арала планетарий ял көндәрһеҙ эшләйәсәк, көнөнә бер нисә сеанс күрһәтәсәк. Өфө планетарийы мауыҡтырғыс боронғо фәндәрҙең береһе – астрономияға вайымһыҙ булмаған, йондоҙло күккә һоҡланып ҡараған һәр кешене үҙенә саҡыра.


Материалы за 10.05.2008 » Архив газеты "Йәшлек"\nИр ҡоралы - ҡамсылыр, ҡулда барҙа ҡәҙере юҡ.\nЯбай ғына ауыл кешеһе, үҙенең «Запорожец» автомобилендә юл ҡағиҙәһен боҙоп, «гаишник»ҡа эләгә:\nРФ Президенты Дмитрий Медведев менән РФ Хөкүмәте Премьер-министры Владимир Путин Республикабыҙ Президенты Мортаза Рәхимовты Еңеү көнө менән ҡотланы.\nРәсәй Президенты Дмитрий Медведевтың ҡотлауында: Хөрмәтле Мортаза Ғөбәйҙулла улы!\nҺеҙҙе Бөйөк Еңеү менән ҡотлайым!\nБыл байрам тарихыбыҙҙа, халҡыбыҙ хәтерендә мәңгегә ҡаласаҡ. Хәҙерге Рәсәйҙең барлыҡ ҡаҙаныштары һәм уңыштары был тантаналы, күҙ йәше менән тулы көн менән өҙөлмәҫлек итеп бәйләнгән.\nавторы: Нур | 10 мая 2008 | Фекерҙәр (0) | Тотош уҡырға\nЕңеүҙең hәр бер яҙы ҡабатланмаҫ Башҡортостан » Хәтер\nӨфөнөң Еңеү паркында Бөйөк Еңеү байрамына арнап үткәрелгән тантаналар сафтары hирәгәйә барған ветерандарға ихтирам, иғтибар күрhәтеүсе бер матур йолаға әйләнде. Быйыл да Еңеү рухына тоғро ҡалып, Еңеү паркына йыйылған халыҡ, ветерандар менән бергә Башҡортостан Президенты Мортаза Рәхимов, Дәүләт Йыйылышы – Ҡоролтай Рәйесе Константин Толкачев, Хөкүмәт Премьер-министры Раил Сарбаев, Өфө ҡалаhы хакимиәте башлығы Павел Качкаев hәм башҡа рәсми вәкилдәр Башҡортостан батырҙары Миңлеғәле Fөбәйҙуллин менән Шакирйән Мөхәмәтйәновтың (Александр Матросов) hәйкәленә һәм ике тапҡыр Советтар Союзы Геройы Муса Гәрәевтың ҡәберенә сәскәләр hалды.\nДмитрий Медведевтың яңы вазифалағы тәүге халыҡ-ара сәфәре Ҡаҙағстанға буласаҡ.\nМедведев унда Ҡаҙағстан Президенты Нурсолтан Назарбаевтың саҡырыуы буйынса 22 майҙа бара. Унан һуң иһә Ҡытай Халыҡ Республикаһы Рәйесе Ху Цзинтьтао саҡырыуы буйынса Ҡытайға юлланмаҡсы.\nТәүге визиттарҙың фәҡәт ошо илдәргә булыуын Евразия геосәйәси линияһының, йәғни, Путин курсының дауам итеүе дәлиле тип аңларға кәрәктер.\nБер ветеран да ситтә ҡалманы Башҡортостан » Хәтер\nБаш ҡалабыҙҙа, республикабыҙҙың бөтә район-ҡалаларында Бөйөк Ватан һуғышы ветерандарын ҡотлау, ҡаhармандарҙың исемдәрен, батырлыҡтарын мәңгеләштереү буйынса саралар үтте.\nӨфөлә 8 майҙа Нефтселәр мәҙәниәт һарайында Бөйөк Еңеүҙең 63 йыллығына арналған тантаналы ултырыш үтте. Еңеү көнөндә БР Йәштәр сәйәсәте буйынса дәүләт комитеты Советтар Союзы Геройы Шәкирйән Мөхәмәтйәновтың (Александр Матросов) һәйкәленә сәскә һалыу ойошторҙо.\nҺуғыш ветерандарының ҡала госпитале янында махсус һөйләшеү пункты ойошторолдо. Полкташтарға шылтыратыу акцияһы барышында Бөйөк Ватан һуғышы ветерандарына һәм хеҙмәт фронтында ҡатнашыусыларға Рәсәй, Бойондороҡһоҙ Дәүләттәр Берләшмәһе, алыҫ һәм яҡын сит илдә йәшәүсе яуҙаштарына һәм яҡын кешеләренә бушлай шылтыратыу мөмкинлеге бирелде.\nПутин – Премьер-министр Яңылыҡтар\nКесе йомала РФ Дәүләт Думаһы үҙенең сираттан тыш ултырышында Владимир Путинды Рәсәй Хөкүмәтенең Премьер-министры вазифаһында раҫланы. Ултырышта 450 депутаттың 448-е ҡатнашты (ике мандат әлегә буш һанала).\nПленар ултырышты асып, Рәсәй Президенты Дмитрий Медведев депутаттарҙы Владимир Путинды Премьер-министр вазифаһында хупларға саҡырҙы.\n– Бер кемдең дә шиге юҡтыр – беҙҙең тандем, үҙ-ара хеҙмәттәшлек тағы ла нығына барасаҡ, Рәсәй йәмғиәте алған курстың үҫешен тәьмин итәсәк, – тине Дмитрий Медведев.\n– Рәсәй был осорҙа үҙгәрҙе генә түгел, бөтөнләй икенсе илгә әүерелде, – тип башланы сығышын Владимир Путин. Уның доклады РФ Хөкүмәте эшмәкәрлегенең төп йүнәлештәре программаһы тип аталды. Премьерлыҡҡа кандидат иҡтисадта һәм социаль өлкәлә хәл итәсәк өҫтөнлөклө программаларға ҡағылып үтте.\n45 минутлыҡ сығыштың иң мөһим тезистарына ғына туҡталып үтәйек.\nТаҡмаҡтары ғына ҡалды иҫләргә... Башҡортостан » Хәтер\nҠәhәрле hуғыштың тамамланыуына 63 йыл булып китhә лә, юғалтыуҙарҙы, барлыҡ ауырлыҡты, ҡайғы-хәсрәтте үҙ йөрәге аша үткәргән оло быуын кешеләренең күңеленән был дәhшәтле йылдар бер нисек тә юйылмайҙыр hәм онотолмайҙыр, моғайын. Ә, бәлки, киреhенсә, hулҡылдап торған йөрәк яралары яңынан асылалыр...\nЙылдар уҙған hайын, әсәйемдең hуғыш яланында ятып ҡалған ағаhын hағынып иҫләмәй ҡалған көнө бармы икән?! Йәшләй генә hуғышҡа китеп, хәбәрhеҙ юғалған уның ағаhы. Исмаhам, ҡәбере лә билдәле түгел.\n1941 йылдың 6 авгусында Баймаҡ районының Ишмырҙа ауылы халҡы ла байтаҡ ир-егетте яу яланына оҙата. Улар араhында әсәйемдең бер туған ағаhы – олатайым Нуриәслән Хөснөтдин улы Йәнбәков та була. 24 йәшлек был егет күрше Семеновск ауылынан Маhикамал исемле сибәрҙе яңы ғына кәләш итеп алған була, тик hуғыш барыhын да селпәрәмә килтерә.\nБында ил һаҡсылары үҫә Башҡортостан » Хәтер\nXVIII быуатта Европа илдәрендә хәрби әҙерлек мәктәптәре барлыҡҡа килә. Рәсәйҙең кадет корпустары ил өсөн физик яҡтан сыныҡҡан, әҙерлекле йәш үҫмерҙәрҙе тәрбиәләп сығара. Адмиралдар Ушаков, Нахимов, фельдмаршалдар Петр Румянцев, Михаил Кутузов hәм башҡаларҙың кадетсы булғанын тарихтан беләбеҙ. 1812 йылғы Ватан hуғышында 549 генералдың 119-ы кадет корпусында уҡыған.\nКадет клубтарының бурысы – хәрби хеҙмәткәрҙәр әҙерләүҙән тыш, көслө рухлы, белемле, мәҙәниәтле, үҙ иленең ысын патриоттарын тәрбиәләү. Ниндәй дин тотоуына ҡарамаҫтан, ата-әсәне, өлкәндәрҙе ихтирам итеү, хөрмәт менән ҡарау, итәғәтле булып, ғилемгә ынтылыу – төп шарт.\nӘлеге ваҡытта Хөкүмәтебеҙ тарафынан үҫмерҙәрҙе хәрби илhөйәрлек тәрбиәләү буйынса күп эш башҡарыла. Төбәктәрҙә төрлө йүнәлешле хәрби-патриотик клубтар, балалар hәм үҫмерҙәр өсөн үҙәктәр, кадет корпустары барлыҡҡа килде. Мәҫәлән, Ишембай кадет мәктәп-интернаты хәрби-тарихи, тормош хәүефhеҙлеге, хәрби-техник hәм махсус әҙерлек йүнәлеше буйынса эшләй.\n«Илап ҡаршыланыҡ Еңеүҙе» Башҡортостан » Хәтер\nБөйөк Еңеүгә 63 йыл тулыу айҡанлы республикабыҙҙың һәр районында, ауылында, социаль һәм мәҙәни учреждениеһында тиерлек Бөйөк Ватан һуғышы ветерандарын, тыл хеҙмәтсәндәрен тәбрикләү саралары үтеүе – бик матур һәм күркәм күренеш. Ни тиһәң дә, илебеҙҙең яҡты киләсәге өсөн ғүмерҙәрен фиҙа ҡылған ҡаһармандарыбыҙҙың яҡты иҫтәлеген беҙ оноторға тейеш түгел, ә иҫәндәренең ҡәҙерҙәрен белеү, уларҙың һүҙҙәренән һабаҡ алыу – изге бурысыбыҙ. Ошо көндәрҙә Башҡортостан буйынса Эске эштәр министрлығы ҡарамағындағы уҡыу үҙәге лә ҡасандыр был учреждениела эшләп хаҡлы ялға сыҡҡан һуғыш ветерандарын оло тантанаға саҡырҙы.\nТөрлө йылдарҙа ошонда уҡытҡан һуғыш ветерандары ла һанаулы ғына ҡалған – бары тик алты кеше. Үкенескә күрә, һаулыҡтары ҡаҡшау сәбәпле, уларҙың барыһы ла килә алмаған. Тантана көнөндә оҙаҡ йылдар уҡыу үҙәге начальнигы булған милиция полковнигы, Бөйөк Ватан hуғышы ветераны Fамил Fәликәев иҫтәлегенә арнап, мемориаль кабинет асылды.


Ҡыш бабай Әхмәт хәҙрәт түгелме икән?\n19 Декабрь 2019, 00:05\nСираттағы конкурсантыбыҙҙы ҡаршы алығыҙ! Һаҡмар мәктәбенең 6-сы класс уҡыусыһы Фәнис Бәҙретдинов. #Һаҡмар_конкурстар; #волшебная_палочка; #тылсымлы_таяҡ\nХөрмәтле Ҡыш бабай! Беҙ һеҙҙең бар икәнегеҙгә ышанабыҙ. Яңы йыл байрамдарын түҙемһеҙлек менән көтөп алабыҙ. Мәңгелек ҡар илендә йәшәгәнегеҙҙе лә беләбеҙ. Әлегә тиклем үҙегеҙҙе күргәнебеҙ юҡ. Ғәҙәттә шыршы байрамдарында гел өлкәндәр Ҡыш бабай менән Ҡарһылыу апай булып кейенәләр. Мин һеҙҙе йомарт, аҡыллы, шат күңелле һәм әлбиттә балаларҙы ныҡ яратҡан бабайҙыр тип күҙ алдына килтерәм. Мәсетебеҙҙә аҙан тауышы ишетелһә, Ҡыш бабай Әхмәт хәҙрәт түгелме икән тип тә уйлап ҡуям. Сөнки ул да бит бик яғымлы кеше, тап булһа ҡул биреп күрешеп, хәлдәрҙе белешеп китә. Ҡул биреп күрешеү изгелек билдәһе тей өләсәйем. Сөнки ус эсендә "Аллаһ" исеме яҙылған була ти. Ҡыш бабай бик изге күңелле кеше бит инде, ана, Ер йөҙөн ап-аҡ ҡарҙар менән нисек кенә ябып ҡуйҙы. Шуға күрә мин дә бик йыйнаҡ булырға тырышам, кейемдәремде бөхтә тотам, уҡыу кәрәк яраҡтарымда таҙа, тәртипле. Класс етәксебеҙ Зөлфиә Хәмзә ҡыҙын асыуландырмаҫҡа тырышабыҙ. Ул да бит беҙҙең күңелдәребеҙгә изгелек орлоҡтары һала.\nАуылымда ҙур үҙгәрештәр күрермен тип уйлайым. Алама кәртә ҡуралары туҙып бөткән иҫке өйҙәр бөтөнләй булмаһа ине. Улар урынына өр яңы өйҙәр ҡалҡып сыҡһа ине. Ауылым әллә ҡайҙан балҡып күренеп ултырһа ине. Әгәр ҙә, хөрмәтле Ҡыш бабай, тылсымлы таяғығыҙҙы биреп торһағыҙ, иң беренсе араҡыларҙы бөтөрөр инем. Эскән кешеләрҙе бөтөнләй яратмайым. Үҙемдең атайымдың эсеп иҫереп йөрөгәнен күргәнем юҡ, бүтәндәрҙеке лә эсмәһен ине. Шунан инде, бер мөғжизәле баҡса булдырыр инем. Унда бөтөнләй ят емештәр үҫтерер инем. Шифалы шишмәләр ағып ятыр ине. Шунан балыҡтары мыжғып торған күл булдырыр инем. Уны кешеләр ау менән һөҙмәҫтәр, ә ҡармаҡлап ҡына ултырырҙар ине. Ҡыҫҡаһы, изге күңелле булып гел изгелектәр эшләр инем. Тылсымлы таяҡҡа бик өмөт итмәйем, минән башҡа малайҙар ҙа күп бит, таяҡты барыһына ла биреп тороп булмайҙыр. Әйтеп үтелгән эштәрҙе үҫкәс башҡарып сығырға тырышырмын.\nӘлегә һау булыр тороғоҙ, Яңы йылда һеҙҙе түҙемһеҙлек менән көтәбеҙ. Ҡарһылыу апай һәм бик күп йәнлектәрегеҙ менән кескәй сысҡанды ла ҡалдырмай килеп етегеҙ. Быйылғы Яңы йыл беҙгә бигерәк тә ҡәҙерле, сөнки минең әсәйем берҙән-берем Сысҡан йылында тыуған. Күп сәләмдәр менән Фәнис.


Быйыл республикабыҙҙың 100 йыллығы менән бергә Башҡортостандың халыҡ шағиры Мостай Кәримдең тыуыуына 100 йыл тулыуын да билдәләйбеҙ. Бөйөк әҙиптең исеме бар донъяға таныулы. Уның әҫәрҙәре күп телдәргә тәржемә ителгән, пьесалары буйынса ҡуйылған спектаклдәр илдең төрлө сәхнәләрендә ҙур ҡаҙаныштар менән үтә.\nАпрель башында Ниғәмәт ауылында конкурсҡа старт бирелде. Унда үткән тәүге тамашала биләмәгә ҡараған Ниғәмәт, Байым, Үрге һәм Түбәнге Яйыҡбай, Икенсе Этҡол һәүәҫкәрҙәре ҡатнашты. Сара барышында күренекле әҙиптең әҫәрҙәренән шиғри композиция, йырҙар яңғыраны, «Беҙҙең өйҙөң йәме», «Айгөл иле» әҫәрҙәренән өҙөктәр күрһәтелде. Театрлаштырылған тамашаны матбуғат ветераны, оҙаҡ йылдар Баймаҡ халыҡ театрында уйнаған Мөнир Маннапов, Халыҡ ижады үҙәге белгесе Сөмбөл Юлбахтина, үҙәк китапхана директоры Зилә Мортазина, китапхана хеҙмәткәрҙәренән торған баһалама комиссияһы ҡараны. Артабан сәхнәләштереүҙәр Беренсе Этҡол, Ярат, Билал, Түбә ауыл биләмәләрендә үтте.\nӘйтергә кәрәк, был конкурста бөтәһе лә әүҙем ҡатнаша. Балалар ҙа, өлкәндәр ҙә онотолоп китеп Мостай илендә «сәйәхәт» итә. Һәр бер ауыл биләмәһе үҙенсәлекле сығыш яһай. Мәҫәлән, билалдар программаһын ике өлөшкә бүлеп, тәүгеһе мәҙәниәт йортоноң фойеһында үтте. Бында мәктәп уҡыусылары бөйөк шағирҙың шиғри гәүһәрҙәренән флешмоб ойошторҙо. Уның барышында Кендек менән Оло инәй образы һынландырылды, тамашасы бәләкәй Мостайҙың үҫеп етеп, оло шәхескә әүерелеүен күҙәтте. Шулай уҡ билалдар әҙиптең 100 йыллығына ҡарата махсус бейеү ҙә һалған.\nКүренекле әҙиптең үлемһеҙ әҫәрҙәре менән яңынан танышып, сәхнәләргә сығарып, бар халыҡты «Мостай иле»нә саҡырыу дауам итә. Май аҙағына тиклем райондың 22 ауыл биләмәһендә лә ошондай театрлаштырылған тамашалар үткәреү ҡаралған. Ә конкурс йомғаҡтары Театр йылын тантаналы ябыу сараһында иғлан ителәсәк.\nКөҙ айҙарына Мостай Кәримдең 100 йыллығына ҡарата йәнә бер мәртәбәле конкурс көтә. Ул – «Аҡйегет һәм Аҡйондоҙ» район бәйгеһе. Һәр кемде саф мөхәббәт хистәренә ышандырыр, Мостай рухлы был конкурс Баймаҡ районында оҙаҡ йылдар дауамында үткәрелеп килә. Бер быуатлыҡ юбилей йылында ла ул йәштәрҙе битараф ҡалдырмаҫ, тип ышанабыҙ.\nБаймаҡ биләмә-ара үҙәк китапханаһы методисы.


Мәрхәмәтле кешеләр ярҙамға килә\n15 Апрель 2020, 15:27\nБөгөнгө еңел булмаған осорҙа үҙ ирке менән мохтаждарға ярҙам иткән мәрхәмәтле кешеләр бар. Улар коронавирус инфекцияһына бәйле үҙизоляцияла булған граждандарҙы, өлкән йәштәгеләрҙе, сирлеләрҙе, йәш балалы әсәйҙәрҙе битлек, аҙыҡ-түлек, көнкүреш кәрәк-ярағы, дарыуҙар менән тәьмин итә.\nБеҙҙең ҡалала ла бар ундайҙар. Кешеләргә ярҙам ҡулы һуҙырға әҙер булған ирекмәндәр сафына башлыса йәштәр, уҡыу йорттары студенттары теләп ҡушылған. Мохтаждарҙы тормош кәрәк-ярағы менән тәьмин итеүҙе үҙ өҫтөнә алған спонсорҙар ҙа бар.\n- Беҙгә бигерәк тә оло йәштәгеләр рәхмәтле. Улар менән аралаша алмайбыҙ алыуын, килтергән әйберҙәрҙе лә ишек төбөндә, тупһала ҡалдырып китергә мәжбүрбеҙ, сөнки һаҡлыҡ ҡағиҙәләрен боҙорға ярамай, - ти улар.\nРайонда 1 апрелдән алып 65 йәштән өлкән һәм сәләмәтлек мөмкинлектәре сикләнгән кешеләрҙән барлығы 120 мөрәжәғәт ҡабул ителгән.\nИрекмәндәр ярҙамына мохтаж булғандар 8 (34764) 3-21-41; 8 (34764) 3-16-23 телефон һандарына шылтырата ала.


Исемдә түгел хикмәт\n11 Ғинуар 2018, 17:55\nАҡыллы эт ине Аҡтырнаҡ. Ноғман олатайым уны бер ваҡытта ла бәйҙә тотманы. Бергәләп һунарға сыҡтылар. Урман ҡыҙырғанда кемдеңдер ҡуянға ҡорған ҡапҡанына эләгеп, тәпәйен саҡ өҙҙөрмәйсә ҡайтты. Ҡанһырап, һәлберәп торған быуынын Мәғфиә инәйем яраларын эшкәртеп, ҡуша бәйләп ҡуйғас, көн дә ҡарап, тәрбиәләгәс, ни ғәжәп, уңалып китте. Сыҙам кешеләр хаҡында «эт йәнле» тип әйтеүҙәре юҡҡа түгелдер.\nАҡтырнаҡ матур эт ине. Ҙур овчарка тоҡомонан булғандыр, аҙаҡ йылдар үтеү менән ҡан буталып, ябай ауыл этенә әйләнгән, күрәһең. Күҙгә ҡарап, беҙҙең нимә әйткәнде аңлап тора ине, бахыр. Мин уҡырға төшкәс, мәктәп өйҙөң эргәһендә генә, бер-ике ихата аша ғына булһа ла, оҙата сыға, артымдан эйәреп бара. Бер-бер хәл булмаһын, тип һаҡлауылыр инде уның үҙенсә. Ә мин оялам: йәнәһе, эт эйәртеп йөрөргә малай түгелмен дә. «Аҡтырнаҡ, бар ҡайт!» – тиһәм, мөлдөрәп кенә күҙҙәремә ҡарай ҙа: «Ярай һуң, тик һин һәйбәт кенә йөрөп ҡайт!» – тигән һымаҡ, арт тәпәйҙәренә ултырып торғас, кире шым ғына боролоп ҡайтып китә. Үҙемә йәл, бахыр. Күҙҙәремә йәш килә. Мәктәптән сығыуыма ҡапҡа төбөндә көтөп ултыра. Шулай дуҫ булдыҡ уның менән. Мин Аҡтырнаҡтың абалап өргәнен, сит кешеләргә ташланғанын хәтерләмәйем, бары аҡыллы күҙҙәре һәм ғорур ҡиәфәте генә иҫемдә ҡалған.\nУҫал этте генә бәйҙә тоталар. Ирек яратҡан Аҡтырнаҡҡа сынйыр кәрәкмәй ине, әммә ҡайһы бер «аҡыллы баштар», йәнәһе, бәйҙә тормаған эттәр – хужаһыҙ, улар кешеләргә ҡурҡыныс тыуҙыра, ҡоторған булыуҙары ихтимал, тип ауыл буйлап йөрөп атып киткәндәр. Ярай, мин өйҙә булмағанмын. Аҡтырнаҡтың яфаланғанын күрмәнем. Икенсенән, өйҙә булһам, был фажиғәгә юл ҡуймаҫ инем. Хәйер, әле генә шулай уйлайым. Ул ваҡыттағы бәләкәй бала мылтыҡлы өлкәндәргә ҡаршы нимә генә эшләй алыр ине, тиһең.\nМин өйгә ҡайтҡанда олатайым, Аҡтырнаҡты күтәреп, ҡулына көрәк тотоп, ҡапҡанан сығып килә ине. «Әҙерәк кенә өлгөрмәй ҡалдым шул, балам, күрмәй ҡалдым», – тип минең алда аҡланған кеүек әйтеп ҡуйҙы үҙе.\nКүҙҙәремә йәш тулып, артынан эйәрҙем. Ауылыбыҙ зыяраты эргәһендәге бер урынға соҡор ҡаҙып, Аҡтырнаҡты ер ҡуйынына һалды олатай. Үҙенең дә, күпте күргән, яу ҡырҙарын үткән уҙамандың, йыйырсыҡлы биттәренән йәш бөртөктәре тәгәрәй ине.\nУл көндө мин ҡайттым да яттым. Өйҙө икегә бүлгән таҡтаға соҡоп, илай-илай «Бөгөн Аҡтырнаҡ үлде» тип датаһын яҙып ҡуйҙым. Шулай йоҡлап киткәнмен. Ашарға уятыусы ла булманы. Торһам да, тәғәм ризыҡ ҡапмаҫымды аңлағандарҙыр. Был минең үҙем иҫ белгәндәге тәүге ҙур юғалтыу ине.\nОлатайым да башҡа эт алманы.\n…Эт йылы айҡанлы аҡыллы хайуандарға бәйле ваҡиғаларҙы иҫләүем юҡҡа түгел. Улар тормошомда ниндәйҙер мөһим осорҙа алдыма килде.\n…Улыбыҙ Азамат тыуып, ике ай үткәс, әсәйем вафат булды. Уны мәңгелек йортона ауылға алып киттеләр. Мин сабый бала менән Өфөлә ҡалдым. Бер йылдан һуң Ҡөрьән уҡытып, әхирәттәренә хәйер таратып киләйек, тип юлға сыҡтыҡ. Күмертауға етәрәк машинаға бензин һалырға туҡтаныҡ. Шунда әллә ҡайҙан ҡапыл бер аҡ эт килеп сыҡты ла мин ултырған артҡы ишекте тырнай башланы. Теле генә юҡ бахырҙың, кеше һымаҡ ниҙер әйтергә теләй. Иң аптыратҡаны: ул бер кемгә лә иғтибар итмәй, бер кемгә лә бармай, миңә генә ҡарай ҙа ҡойроғон болғап, ишекте асырға итә. Сығып, багажниктағы күстәнәстәр араһынан колбаса биргәс, ашаны ла юҡ булды. Ғәжәпкә ҡалдыҡ: бер ҡайҙа күренмәй, күҙ менән ҡаш араһында иреп юҡҡа сыҡты кеүек. Әсәйемдең рухы булдымы әллә ул? Үҙен иҫләргә ҡайтҡанға ҡыуандымы икән? Был сәйер ваҡиға ғүмер буйына онотолмаҫлыҡ булып, утыҙ йылға яҡын һаман күҙ алдымда тора.\n…Эттәр… Улар мине үлемдән дә, туңыуҙан да ҡотҡарҙы.\nУниверситетта бергә уҡыған һабаҡташым туйына саҡырҙы. Нисәнсе йыл икәнен аныҡ ҡына хәтерләмәйем, әммә ул йылды ҡыш ҡот осҡос һыуыҡ булды. Етмәһә, Яңы йылда туй көнөн билдәләгәндәр. Әлеге шикелле автобустар йөрөһә бер хәл, ҡайҙа трактор, ҡайҙа ат менән районға барып етелде. Ҡыҙ яғында байрам иткәндән һуң егеттең ауылына килдек. Хужалар мунса яҡҡан. Тәүгеһенә барыусы кеше булмағас (күрәһең, байрам табынында ултырыуҙы артығыраҡ күргәндәрҙер), мин киттем. Ингәс тә һиҙәм: мунса өлгөрөп етмәгән, еҫе сығып тора. Шулай ҙа йыуынырға булдым. Тиҙ-тиҙ генә сайынырға тырышһам да, бер мәл башҡа еҫ тейгәнен тойҙом. Шәп-шәп кенә өҫкә нимәлер кейҙем дә тышҡа сыҡтым. Мунса эсендә йығылһам, ятып үлеүең дә ихтимал. Байрам итеп ултырған ҡунаҡтарға һинең ҡайғымы.\nАуыл ерендә мунса, ғәҙәттә, һарай артында була. Эләгә-тәгәрәй, тигәндәй, ишек алды яғына индем дә башым әйләнеп, һарай мөйөшөнә сүгәләнем. Һәм… башҡа бер ни ҙә иҫләмәйем. Донъя юҡҡа сыҡты. Бер заман битемдән кемдер һыпырған кеүек. Әкрен генә күҙҙәремде астым. Ҡараһам, хужаларҙың эте мине ялап тора. Өшөй ҙә башлағайным, эстән йүнләп кейенмәгәнмен дә, өҫтә – ҙур фуфайка, аяҡта – галушлы быйма. Саҡ тороп, өйгә индем дә кейемле килеш бер урынға барып йығылдым… Бына шулай туйға барып, туңып үлә яҙҙым. Әгәр шул ваҡытта эт ҡотҡармаһа, бөгөн был юлдарҙы яҙып ултыра алмаҫ инем. Аҙаҡ минән һуң барыусылар ҙа, мунса еҫле булған икән шул, тип төнлөктө, ишекте асып елләткәс кенә ингәндәр. Хәл алғас, ни булғанын һөйләп биргәс, хужалар көлә-көлә миңә «эт ялаған Зөһрә» тип исем ҡуштылар.\nЭт йылы алдынан эттәргә бәйле бик күп мәҡәл, әйтемдәр иҫкә төшә. Ни сәбәптәндер уларҙың күбеһе был хайуандарҙы тик кире яҡтан тасуирлай. Мәҫәлән, «эт көнөндә йәшәп ятам», «эт йәнле кеше», «мин күргәнде эт тә күрмәҫ», «эт күңеле бер һөйәк», «эттән тыуған бәндә» һәм башҡалар, һәм башҡалар.\nӘммә эттән тоғро йән юҡ бит. Хужаһы үлһә лә, нисә йылдар буйына өйөн һаҡлаған, ҡәберендә ултырған, бергә ауыр юл үткән, хужаһын үлемдән ҡотҡарып, үҙе һәләк булған ҡаһарман эттәр хаҡында уҡып, ишетеп торабыҙ. Шуға Эт йылына өмөт менән бағайыҡ. Иншалла, һәйбәт булыр ул. Тик үҙебеҙ генә этләнмәй, тешләшмәй йәшәйек. Ҡайһы саҡ бит әҙәм балаларына эттәрҙәге сабырлыҡ, тоғролоҡ етмәй. Сабыр булайыҡ. Тоғро булайыҡ. Йылдың ниндәй исемдә килеүе, нисек үтеүе бары үҙебеҙҙән генә тора – шуны онотмайыҡ.


"Автомобилһеҙ бер көн" акцияһына ҡушылыусылар менән велосипедта йөрөү, уның файҙаһы тураһында һөйләшәбеҙ.\nБашҡортостан райондары. Өфө\nӨфө районы Башҡортостандың үҙәк өлөшөндә урынлашҡан. Благовещен, Шишмә, Иглин, Ҡырмыҫҡалы, Кушнаренко райондары менән сиктәш. 1930 йылдың 20 мартында ойошторола.\nТанылған прозаик, драматург, Салауат Юлаев исемендәге Дәүләт премияһы лауреаты Таңсулпан Ғарипова беҙҙә ҡунаҡта.\nБашҡортостанда ике меңгә яҡын китапхана эшләй: уларҙың 1600-ҙән ашыуы – райондарҙа, ә 120-нән күберәге ҡалаларҙа урынлашҡан. Республикабыҙ Рәсәй кимәлендә китапхана, дөйөм фонд күләме һәм ҡулланыусылар һаны буйынса беренсе урында тора. Китапхананың төп бурысы – халыҡ өсөн мәғлүмәткә, белемгә юл асыу, әммә бөгөн китапханалар б белем һәм төрлө йүнәлештәге мәғлүмәт биреү үҙәге генә түгел, ә тәрбиә һәм халыҡтың ялын ойоштороусы ла булып тора. Ауыл өсөн иһә китапханаларҙың әһәмиәте баһалап бөткөһөҙ. Ауыл ерендә улар халыҡты туплай, кешеләрҙең мәҙәни талаптарын ҡәнәғәтләндереү өсөн үҙәк тә булып тора.\nКешенең исем–шәрифе – хәрефтәрҙең ҡабатланмаҫ йыйылмаһы. Был комбинациялар бик һирәк осрай. Осрап, аҙашың табылыуы иһә үҙенсәлекле бер ваҡиғаға әйләнеүе мөмкин. Шулар тураһында һөйләшәбеҙ.\nБашҡортостан райондары. Учалы\nУчалы районы Башҡортостандың көнсығышында урынлашҡан. Ул Силәбе өлкәһе, Белорет һәм Әбйәлил райондары менән сиктәш. Район биләмәләре Уралтауҙың көнсығыш һырты буйлап 140 саҡрымға һуҙылып ята. Азия менән Европа осрашҡан ерҙә урынлашыуы менән дә үҙенсәлекле.\nШәйехзада Бабич исемендәге йәштәр премияһы 1995 йылдан башлап тапшырыла. Ул әҙиптең 100 йыллыҡ юбилейы һәм уның исемен мәңгеләштереү маҡсатында булдырыла. Әҙәбиәт, сәнғәт һәм архитектура өлкәһендә эшләүселәргә бирелә. Быйыл был наградаға 11 кеше һәм дүрт ижади коллектив дәғүә итә. Улар араһында Мәжит Ғафури исемендәге Башҡорт дәүләт драма театры актеры Фәнис Рәхмәтов, театрҙың режиссеры Илсур Ҡаҙаҡбаев менән Башҡортостандың атҡаҙанған артисы Артур Ҡәйепҡолов та бар.\nБесәйе булғандарға яңғыҙлыҡ янамай тигән яҙыусы Даниэль Дефо. “Саҡ ҡына талсығып киттегеҙме – янығыҙға шунда уҡ бесәй килеп етәсәк. Үҙенең йомшаҡ тәпәйҙәре һәм яғымлы мырылдауы менән ул һеҙҙең өсөн медитация сеансы үткәрәсәк”. Был һүҙҙәрҙе иһә икенсе бер билдәле әҙип Мартин әйткән. Халыҡ-ара кимәлдә билдәләнгән Бесәйҙәр көнөндә иғтибарҙы мыраубайҙарға йүнәлтттек.\nБәлә ағас башынан түгел, әҙәм башынан йөрөй, тиҙәр. Тап бәлә-ҡаза килгәндә кемдең кемлеге лә күренә. Изгелек, мәрхәмәтлек төшөнсәләре онотолоп барған заманда йәшәйбеҙ тиһәк тә, арабыҙҙа бүтәндәрҙең бәләһен үҙенекеләй күреп ҡабул иткән, уға битараф булмаған кешеләр ҙә күп әле. “Самауыр янында” тап шундайҙар тураһында һөйләшәбеҙ.\nБашҡортостан райондары. Бишбүләк\nБишбүләк районы Башҡортостандың көньяҡ-көнбайышда урынлашҡан, Ырымбур өлкәһе менән сиктәш. Өфөнән — 230 км, Приют тимер юл станцияһынанан 40 км алыҫлыҡта ята. 1930 ойошторолған. Майҙаны 2134 км².\nБөгөнгө техник мөмкинлектәр "ижад ит, рәхим ит" тип торғандай. Мәҫәлән, ҡасандыр үтә ҡатмарлы фотоға төшөрөү процестары ябайлашҡан. Шуға ла фоторәсем менән мауыҡҡандар рәте йылдан–йыл тулылана ғына. "Самауыр янында" ҡунаҡта йәш фоторәссамдар Азат Мөхәмәтйәнов менән Айрат Камалетдинов.\nБесән мәле бер генә\nБесән әҙерләү, ошо ауыр, мәшәҡәтле, әммә шул уҡ ваҡытта йәмле лә осор менән бәйле иҫтәлектәр, төрлө ваҡиғалар тураһында һөйләшәбеҙ.\nТелевизор быуаты үтте тигән фекер менән килешәһегеҙме? Телевизор ҡарайһығыҙмы? Ниндәй каналдар күңелегеҙгә ятышлы? Төшкө табын ҡунаҡтарына ошондай һорауҙар менән мөрәжәғәт иттек.\nБашҡортостан райондары. Стәрлебаш\nСтәрлебаш районы Башҡортостандың көньяҡ-көнбайышында урынлашҡан. Миәкә, Федоровка, Стәрлетамаҡ, Мәләүез райондары, Ырымбур өлкәһе менән сиктәш. 1930 йылда Ҡарағош районы булараҡ барлыҡҡа килә.\nҠаласыҡ III-IV быуаттарҙа барлыҡҡа килгән. Исеме башҡаса аталған. Боронғо картала был ерҙә ,,Башкирди,, тигән ҡала булыуы теркәлгән. Бәлки ул бер нисә ҡаланы берләштергәндер. Хәҙерге Салауат Юлаев, Дуҫлыҡ Монументы урынында, Сочинский урамдарында айырым ҡаласыҡтар булған. Ағиҙел йылғаһы буйлап, Каманан Волгаға, унан Каспийға барып төшөп, һыу юлы буйынса сауҙа эше алып барылған.Өфө-2 ҡаласығында ҡаҙыу эштәре 2006-сы йылдан алып барыла. Үҙе 1953 йылда асыла. Табыштарға килгәндә, Кавказ яғынан күпләп көршәктәр ҡайтарылыуы, биҙәнеү әйберҙәренең Мысыр, Һиндостандан килтерелеүе мәғлүм. Сауҙа эшенең ныҡ үҫеш алған булыуына был үҙе үк ишара булып тора. Һәр бер ҡатламдан анализға ер алып, ниндәй үҫемлектәр үҫеүе асыҡлана. Төҙөлөш материалдарына килгәндә имән, ҡайын ағастары күпләп ҡулланылыуы асыҡланды...\n40 йәштән һуң...\nТөшкө табын ҡунаҡтары менән ҡатын-ҡыҙ яҙмыштары тураһында һөйләшәбеҙ.\nҠояш нуры менән бергә,\nӨй эсенә шатлыҡ тулған.\nЯулыҡ бирәм һөйөнсөгә -\nБөгөн ейәнсәрем тыуған!\nТеләп алған сабый ҡайтты,\nБишек көтә уны түрҙә.\nАртабан да буш тормаһын\nБәпес элгән ошо урҙа.\nТәм-том яратмаған кеше бик һирәктер ул. Берәүҙәргә бәлеш оҡшай, икенселәрҙең бауырһаҡ, сәк-сәк тип иҫе китә. Өсөнсөләр тортты килолап ашарға әҙер. Ә кемгәлер шул тәмлекәстәрҙе бешереү оҡшай. Шундай уңғандар беҙҙең тыңлаусыларыбыҙ араһында күпме икән? Тапшырыуҙа шуны асыҡларға тырыштыҡ..\nБашҡортостан райондары. Салауат\nСалауат районы Башҡортостандың төньяҡ-көнсығыш өлөшөндә урынлашҡан. Ул Силәбе өлкәһе менән сиктәш. Район 1935 йылда Үрге Ҡыйғынан бүленеп сығып, үҙ аллы Малаяҙ районы булып ойоша. Ә 1941 йылда башҡорт халҡының милли геройы Салауат Юлаев исемен мәңгеләштереү маҡсаты менән район Салауат исеменә үҙгәртелә. Йәмле Йүрүҙән, Әй йылғалары, данлы Янғантау, Ҡорғаҙаҡ шишмәһе, халҡыбыҙҙың бөйөк улы, шағир һәм батырҙың тыуған яғына радиотыңлаусыларыбыҙ менән бергә сәфәргә сыҡтыҡ.


Рәсүл Ғамзатов Хәбибте үтеп китер ине...\n27 Ноябрь 2018, 13:20\nҠул һуғышы буйынса донъя чемпионы Хәбиб Нурмөхәмәдов динен һәм халҡын данға алыштырмай\nБелеүегеҙсә, әле Рәсәйҙә иң ныҡ танылған кешеләрҙең береһе – ҙур булмаған ауырлыҡ үлсәмендә UFC чемпионы, һуғыш самбоһы буйынса Рәсәй һәм донъя турнирҙары еңеүсеһе, ҡул һуғышы буйынса Евразия кубогы эйәһе Хәбиб Нурмөхәмәдов.\nДаны ни ҡәҙәрем киң таралһа ла, егет үҙен бик ябай тота һәм Metro гәзитенә биргән интервьюһында былай ти:\n– Дағстандағы билдәле шәхестәр тураһында һүҙ барғанда үҙемде шағир Рәсүл Ғамзатовтан ҡала икенсе урындамын тип һанайым. Әгәр “Инстаграм” элегерәк килеп сыҡҡан булһа, халыҡ шағирының сәхифәһенә минекенән күберәк кеше яҙылыр ине.\nӘйткәндәй, Хәбибтең “Инстаграм”дағы сәхифәһе, төрлө шоуҙарҙа ҡатнашып танылыу яулаған Ольга Бузованыҡынан ғына ҡалышып, Рәсәй буйынса рейтингта икенсе урынды биләй. Телевидение “йондоҙ”оноң яҙылыусылары 14,2 миллион булһа, көс-ҡеүәте ташып торған авар егетенеке – 13,3 миллион. Шулай ҙа тәүгеһенең рейтингы боттар, йәғни махсус компьютер программалары ярҙамында ғына күтәрелә, тиҙәр. Хәбиб иһә, мосолман булараҡ, ғәҙелһеҙлеккә бармай. Ул сәхифәһен дә юҡ-бар менән тултырмай, йыш ҡына Ислам тәрбиәһе, ололарға ихтирам, Ватанға һөйөү тураһында яҙа. Хәләл булмаған тауарҙарҙы рекламалауҙан да баш тарта.\nКисә генә Хәбиб Нурмөхәмәдов Мәскәүҙә үҙе хаҡында үҙе яҙған китаптың исем туйын үткәрҙе. Әлбиттә, ҡул һуғышы оҫтаһына был эштә дуҫы Заур Ҡорбанов ярҙамлашҡан. Ике йыл буйы ижад ителгән әҫәр 300 биттән тора.


ӨЛӘСӘЙЕМ – ТЫЛ ВЕТЕРАНЫ | Министерство сельского хозяйства Республики Башкортостан\n» ӨЛӘСӘЙЕМ – ТЫЛ ВЕТЕРАНЫ\nӨЛӘСӘЙЕМ – ТЫЛ ВЕТЕРАНЫ\nМинең өләсәйем, Исмәғилова Тайфа Сөләймән ҡыҙы, эшсе крәҫтиән ғаиләһендә 1928 йылдың 21 сентябрендә Мәсетле районы Яңы Мишәр ауылында Мөхәррәмов Сөләймән Мөхәррәм улының һәм Миңленур Аллаһөйәр ҡыҙының беренсе балаһы булып донъяға килгән.\nБала сағы ауыр һуғыш йылдарына тура килгән уның. Өләсәйемдең атаһы һуғышҡа киткәндә уға ни бары 13 кенә йәш булған. Ҡарт өләсәйем (минең Тайфа өләсәйемдең әсәһе) алты балаһы менән етем тороп ҡалған. Өләсәйемә бик ҡыйын, ауыр булһа ла, ул әсәһенә ярҙам итешеп, үҙенән кесерәк булған бер туған һеңле-ҡустыларын ҡарашып үҫтерешә.Үкенескә ҡаршы, уларҙың аталары һуғыш яланынан кире әйләнеп ҡайта алмай, яуҙа һәләк булып ҡалған.\n1949 йылдың 29 апрелендә, матур иттереп туй яһап, олатайым Исмәғилов Фәссәхетдин Хәсән улына кейәүгә сыҡҡан. Олатайым оҙаҡ йылдар "Комсомолец" колхозында механизатор булып эшләп, хаҡлы ялға киткән. Олатайым менән өләсәйем 5 ҡыҙ һәм 6 малайға ғүмер бүләк итәләр. Мине лә, ейәнсәрҙәрен, 12-се бала итеп, үҙҙәренең ҡанаттары аҫтына алып, яратып-һөйөп, тәүфиҡлы, кешелекле бала итеп үҫтерергә тырыштылар. Шуның өсөн дә, мин уларға сикһеҙ рәхмәтлемен һәм улар менән ғорурлана алам! " Өйөбөҙ бала-саға тауышынан гөрләп торһон ул " – тигән һүҙҙәре өләсәйемдең, әле булһа ла ҡолағым төбөндә сыңлап тора.\nБалалары бәләкәй булыуға ҡарамаҫтан, өләсәйем барлыҡ колхоз эштәрендә ҡулынан килгәненсә ярҙам иткән: быҙау ҡараған, колхоз баҫыуында сөгөлдөрөн дә үҫтергән, утаған, ырҙын табағында ла (келәттә) эш етәрлек булған. Ауыр һынауҙарға бирешмәй, сыҙамлыҡ күрһәткән өләсәйем алдында баш эйәм һәм уға оло рәхмәтемде еткерәм!\nӨләсәйем "Герой-Әсә" миҙал һәм ордендар менән, "Хеҙмәт ветераны" кеүек миҙалдар менән бүләкләнгән.\nӨләсәйем 2003 йылдың 29 ноябрендә 75 йәшендә вафат булды.


СИХРИ МУЗЫКА ДОНЪЯҺЫНА ЮЛ БАШЫ\nѲфѳләге Республика музыка мәктәбенең Сибай филиалы уҡыу йылын йылдағыса яҡшы һѳҙѳмтәләр менән тамамлай. Быйыл мәктәп уҡыусыларының Магнитогорск ҡалаһында уҙғарылған йәш музыканттарҙың тѳбәк-ара конкурсынан лауреат булып ҡайтыуы ла маҡтауға лайыҡ. Улар йыл буйына ѳйрәнгән һѳнәрҙәрен, оҫталыҡтарын яңыраҡ уҙған отчет концертында ла асыҡ күрһәтте.\nСибайҙа ошондай белем усағының асылыуы шатлыҡлы ваҡиға булғайны. Унда Сибай ҡалаһының, Баймаҡ, Хәйбулла, Йылайыр райондары ауылдарының йыр-моңға һәләтле балалары уҡый. Кескәй сағынан уҡ ата-әсәләренән айырылып, интернатта үҙ аллы тормош мәктәбе үтә улар. Ҡыҙҙар һәм малайҙар аң-зиһен, башланғыс музыкаль оҫталыҡ туплап, ҡыйыу рәүештә киләсәккә юл яра. Уларҙың барыһы ла тиерлек артабан профессиональ сәнғәт юлына аяҡ баҫып, ҙур сәхнәләрҙә уңыштар яулай.\nМагнитогорск ҡалаһында уҙғарылған «Магнит уттары» исемле балалар тѳбәк конкурсы лауреаты Гүзәл Янышева, Ишбулды Әлибаев, Ғәҙел Торомтаевтар, республика ҡурайсыларының «Ирәндек» бәйгеһе лауреаты Ғәзим Иҫәнбаев, башҡорт музыкаһы тѳбәк балалар кон-курсы лауреаттары Тимур Мѳхәмәтйәнов, Иҙел Ырыҫҡоловтарҙың оҫта сығыштары барыһының да күңеленә хуш килде. Шулай уҡ Ләйлә Хәсәнова, Аҡсәскә Баймѳхәмәтова, Фидан Ишйәров, Гѳлсәриә Байғужина, Марина Балдыбаевалар ҙа буласаҡ ѳмѳтлѳ музыканттар. Уҡыусыларҙың «Ҡарға бутҡаһы» исемле фольклор композицияһы отчет концертын тағы ла байытып, сағыуландырып ебәрҙе.\nАта-әсәләр балаларының оҫталыҡтарын күреп, хайран ҡалып, мәктәп директоры Ирек Радик улы Мырҙабулатовҡа, музыка уҡытыусыларына, класс етәкселәренә ихлас күңелдән рәхмәт әйтте.


Әхмәр ҒҮМӘР-ҮТӘБАЙ Мең дә бер күҙәтеүем 290-сы күҙәтеүем: "Милли рухтағы балҡыш!"\n12 декабрҙә Башҡортостан Республикаһы Башлығының "Башҡорт теле көнө тураһында"ғы Указы сиктәрендә Башҡортостан Республикаһының Мәғарифты үҫтереү институтында "Башҡорт теле серҙәре" тигән интеллектуаль уйын үтте. Институттың Башҡорт һәм башҡа телдәр һәм әҙәбиәттәр кафедраһы сараны ойоштороуға ҙур көс һалған. Ысын мәғәнәһендәге Рух байрамы булды был көн. Нимә генә тимә, кеше үҙенең милли асылында ғына балҡый ала шул. Уҡыусыларҙың хыял-фантазияһының сиге булманы. Уларға ижад иреклеге һәм төп ҡорал итеп туған телен генә бир икән! Тағы уларҙың заманса технологияларҙы яҡшы белеүе, шул белемде милли рух, башҡорт теле менән үрә белеүе жюри ағзаларын хайран итте!\n12 декабрҙә Башҡортостан Республикаһы Башлығының "Башҡорт теле көнө тураһында"ғы Указы сиктәрендә Башҡортостан Республикаһының Мәғарифты үҫтереү институтында "Башҡорт теле серҙәре" тигән интеллектуаль уйын үтте. Институттың Башҡорт һәм башҡа телдәр һәм әҙәбиәттәр кафедраһы сараны ойоштороуға ҙур көс һалған.\nЫсын мәғәнәһендәге Рух байрамы булды был көн. Нимә генә тимә, кеше үҙенең милли асылында ғына балҡый ала шул. Уҡыусыларҙың хыял-фантазияһының сиге булманы. Уларға ижад иреклеге һәм төп ҡорал итеп туған телен генә бир икән! Тағы уларҙың заманса технологияларҙы яҡшы белеүе, шул белемде милли рух, башҡорт теле менән үрә белеүе жюри ағзаларын хайран итте!\nТуған тел байрамында Өфө һәм республика урта һәм махсус белем биреү мәктәптәренең 8-11 класс уҡыусыларынан торған 4 команда ҡатнашты. Дүрт турҙан торған сәмле ярыштың һөҙөмтәһе түбәндәгесә булды:\n1-се урынды Рәми Ғарипов исемендәге 1-се республика гимназия-интернатының "Беренселәр" командаһы алды.\n2-се урынды Өфөнөң Мостай Кәрим исемендәге 158-се башҡорт гимназияһың "Башҡорттар" командаһы яуланы.\n3-сө урынды Өфөнөң Фатима Мостафина исемендәге 20-се башҡорт гимназияһының "Осҡон" командаһы менән Республика инженер лицей-интернатының "Өфө инженерҙары" командаһы бүлеште.


«Химпром» ябылды, әммә диоксиндар ҡалды // Иҡтисад | новости башинформ.рф\n«Химпром» ябылды, әммә диоксиндар ҡалды\n14:22, 14 октября 2010 Иҡтисад\n90-сы йылдар башында Өфөләге фенол катастрофаһынан һуң (ул саҡта фенол эсәр һыуға рөхсәт ителгән концентрациянан күп тапҡырға күберәк эләккәйне) «йәшелдәр» саң ҡаға башланы. Экологик катастрофа сәбәпсеһе булған «Химпром» заводында фенолдан тыш бик күп диоксин да тупланыуы асыҡланды. Диоксиндар – абсолют ағыу, ул тере организмда тарҡалмай, ә уны үлтереп, йыйыла бара. «Химпром»да, айырыуса 2,4Д гербициды етештерелгән 19-сы цех территорияһы эргәһендә тупланған диоксиндар күләме Италияның ҙур экологик катастрофа зонаһы тип иғлан ителгән Севезо ҡалаһындағы диоксиндар күләме менән сағыштырырлыҡ.\nЙәмәғәтселек баҫымы аҫтында завод аҡрынлап үҙ эшмәкәрлеген кәметә башланы, ә 2000-се йылдар башында БР Хөкүмәте ҡарары менән завод тулыһынса туҡтатылды.\n2008 йылда предприятие территорияһын санациялау башланды.\n12 — 14 октябрҙә Өфөлә үткән Экологик форумда «Башҡортостан Республикаһының йәшәйеш именлеге ғилми-тикшеренеү институты» дәүләт унитар предприятиеһы директоры Фаиз Хизбуллин «Химпром» биләмәһен диоксиндар һәм башҡа ағыулаусы матдәләр булыуға тикшереү һөҙөмтәләре тураһында һөйләне. Завод территорияһындағы 10 скважинанан алынған тупраҡты тикшереү тупраҡ өҫтөндә диоксин элеккесә ҙур күләмдә булыуын күрһәтте — бер килограмға 10 мең нанограмға тиклем. Рәсәйҙә диоксиндар буйынса нормативтар эшләнмәгән. АҠШ-та бер килограмға 100 нанограмға тиклем рәхсәт ителә. Шулай итеп, тупраҡҡа анализдар, «Химпром»ды ябыуға ҡарамаҫтан, Өфөлә диоксиндар проблемаһы аҙағынаса хәл ителмәүен күрһәтте.\nБыл хәлдә ҡала өсөн иң хәүефлеһе – завод районында ер аҫты һыуҙары бик тәрәндә ятмай, ер өҫтөнән 1-3 метр тәрәнлектә генә, тимәк, уларға диоксин эләгеү һәм уның завод территорияһынан артабан таралыу ҡурҡынысы ҡала.


“Бәхетле авто”ла кемдәр бүләк отто\n1 Июль 2019, 14:22\nАвтоһәүәҫкәрҙәр ҡатнашлығында үткән акцияла алты кешегә бәхет йылмайҙы.\nБилдәләнгән ваҡытҡа, алдан иғлан ителгән акция шарттарын күҙәтеп, гәзит уҡыусыларыбыҙ “Бәхетле авто”ла ҡатнашыу өсөн редакция эргәһендәге майҙанға йыйылды. Уларҙың ҡайһы берҙәре инде бер нисә тапҡыр беҙҙең приздарҙы отҡан, ә ҡайһылары акцияға тәүге тапҡыр килгән.\nБыл юлы бәхет район үҙәгенән пенсионер Иван Антонович Максимовҡа йылмайҙы, ул заряд ҡоролмаһы отто. Торонтайыш ауылынан Фәүзиә Байтимер ҡыҙы Мөхтәрованы ла уңыш ситләп үтмәне. Ул былтыр акцияла ҡатнашып, компрессор отҡан булһа, быйыл иһә буксирлау арҡаны алды. Раевкала йәшәүсе Петр Васильевич Максимчаға ла шундай уҡ бүләк эләкте, ул былтырғы приз уйнатыуҙа мини-компрессор отҡан булған.\nТоронтайыштан Әғзәм Ғакиф улы Миңлеғәлиев “Аҙна һайын бүләк” акцияһында сәйнүк отһа, “Бәхетле авто”ла уға саң һурҙырғыс эләкте. Иҫке Аҡҡолай ауылынан Рәйеф Үзбәк улы Фәхретдинов менән район үҙәгенән Михаил Николаевич Луценко был сарала тәүге тапҡыр ҡатнаша. Береһенә - буксирлау арҡаны, икенсеһенә шоферҙар өсөн йыйылма эләкте.\n- Бында янғын һүндергес тә, аптечка ла, аварияға бәйле туҡтау билдәһе лә бар, хәҙер бындай акцияларҙа һәр ваҡыт ҡатнашасаҡмын, - ти ҡәнәғәт йылмайып, 76 йәшлек Михаил Николаевич.\nАкциялар тамамланды. Әммә икенсе ярты йыллыҡҡа район “Әлшәй хәбәрҙәре” гәзитенә яҙылыу дауам итә. Беҙҙең менән ҡалығыҙ!


18 Декабрь 2010, 15:28\n«Башҡортостан» дәүләт телерадиокомпанияһының хаттар бүлегендә ҡабул ителгән музыкаль ҡотлауҙарҙан тыш, һәр шәмбе һәм йәкшәмбе иртәнге сәғәт һигеҙҙән унға тиклем 8 -809-347-23-25 телефонына шылтыратып, ҡайнар сәләмдәрегеҙҙе үҙ тауышығыҙ менән еткерә алаһығыҙ. Шылтыратыу бары стационар телефондарҙан ҡабул ителәсәк. Ә кеҫә телефондарынан ҡыҫҡа хат-сәләмдәр өсөн 2325 һанлы СМС-портал эшләйәсәк. Хәбәрҙәр аҙна дауамында йыйылып, тапшырыу барышында эфирға сығарыла. СМС ебәреүселәр иғтибарына тағы ла шуны өҫтәп үтергә кәрәк: ҡотлауығыҙҙы яҙыр алдынан урыҫ телендә «дарю» һүҙен яҙырға онотмағыҙ. Яҡын киләсәктә ҡотлауҙарҙың интернет аша ла ҡабул ителәсәген белдерергә ашығабыҙ.\nЗамана сараларын үҙ эсенә алған, ҡайнар сәләмдәргә сорналған, йырлы-моңло, дәртле программаның алып барыусыһы күптәргә таныш Фаягөл Дәүләтйәрова буласаҡ. Беренсе тапшырыу 18 һәм 19 декабрҙә эфирға сыға.\nИртәнге сәғәттәрҙә әйтелгән изге теләктәрҙең тормошҡа ашып, яңғыраған йырҙарҙың яҡындарығыҙ өсөн онотолмаҫ бүләк булырына ышанабыҙ.


Их, мунсаһы!.. » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Их, мунсаһы!..\nИх, мунсаһы!.. 21.06.2014 // Йәмғиәт\nӘ һеҙ беләһегеҙме, кеше бер тапҡыр ләүкәлә ултырып сыҡҡанда 1,5 литрға яҡын тир бүленә. Шуның менән бергә организмды арыуға килтерә торған һөт кислотаһы ла сыға. Мунсала тирләгәндән һуң, кешенең мускулдары йомшара, нервылары тыныслана, кәйефе күтәрелә, ағзаларҙың эшмәкәрлеге көсәйә.\nҺәр халыҡтың үҙенә генә хас йыуыныу йолалары бар. Япондарҙың мунсаһы “офуро” нимәнән ғибәрәт? Мискәләге эҫе һыуҙа таҙарыналар ҙа ҙур булмаған бассейнда сайынып ҡуялар.\nФиндарҙың саунаһында температура 130-150 градусҡа етә. Улар шунда тирләп ултырып организмдағы шлактарҙы сығара.\nТөрөктәрҙең “хаммам” тип аталған мунсаларында йыуынырға килеүселәрҙе эҫе мәрмәр урындыҡтарға һалып йылыталар, тәндәрен йомшарталар, массаж яһайҙар, ҡаты йөндән эшләнгән бирсәткәләр ярҙамында һабын күбеген файҙаланып ышҡыйҙар, шунан сайып, һалҡын һыу менән ҡойондоралар.\nУрыҫ мунсаһы башҡорттоҡонан әллә ни айырылмай кеүек. Уларҙа ла, беҙҙә лә аҡ мунса һәм ҡара мунса бар. Мейескә күберәк утын һалған һайын өҫтәге таштар нығыраҡ ҡыҙа. Уларға һыу һипһәң, ләүкәлә ултырып сыҙармын тимә! Миндек менән сабыныу төрөктәрҙең массажынан һис тә кәм түгел. Беҙҙең халыҡ ул миндектәрҙе төрлө ағастарҙың ботаҡтарын ҡырҡып, ҡышҡылыҡҡа күп итеп әҙерләп ҡуя. Бигерәк тә ҡайын миндеге файҙалы тип иҫәпләнә, ул нервыларҙы тынысландыра. Ағас ботаҡтарының араһына мәтрүшкә, гөлбаҙыян, бөтнөк кеүек дарыу үләндәрен дә ҡушып бәйләһәң, шифаһы тағы ла нығыраҡ була. Имән миндеге майлы тирене һығылмалы итә.\nҠарағат япраҡтарының да витамины күп. Уның еҫе тотош мунсаға тарала, тын юлдарын иркәләй.\nМиндек әҙерләүҙең үҙенең ваҡыты ла бар. Кешеләр уны япраҡтарҙың бәпкә йәшел сағында йыйырға тырыша. Сөнки был ваҡыт – тәбиғәттең уянып, бөтә файҙалы матдәләрҙе үҙенә туплаған мәле.\nШуға ла “май миндеге” тигән һүҙ юҡҡа ғына халыҡ араһында киң таралмаған.\nМунса инеүҙең дә тәртип-йолалары бар. Ас ҡарынға ла, ныҡ туйғас та эҫегә кереү кәңәш ителмәй. Сабыныр алдынан сәсте һыуламаҫҡа йәки башты ҡапларға кәрәк. Юғиһә, хәл бөтөүе мөмкин.\nНисек кенә булһа ла, мунса инеү – сайынып-йыуынып сығыу ғына түгел, ә дауаланыу ҙа. Тик саманы ғына оноторға ярамай.


Өфөлә «Науруз» байрамы яңы майҙансыҡта билдәләнә // Мәҙәниәт | новости башинформ.рф\n11:27, 19 марта 2019 Мәҙәниәт\nӨфөлә «Науруз» — яҙғы көн менән төндөң тигеҙлеге байрамын билдәләйҙәр. 31 мартта баш ҡала халҡын һәм ҡунаҡтарын «Евразия» сауҙа үҙәге алдындағы (Затон биҫтәһе) майҙанда көтәләр.\nБайрам был майҙансыҡта тәүгә уҙғарыла. Йола буйынса, Өфөнөң милли мәҙәни үҙәктәренән, шулай уҡ Ғафури районының «Сәйетбаба» башҡорт тарихи-мәҙәни үҙәгенән һәм Бүздәк районының «Килем» татар тарихи-мәҙәни үҙәгенән 10-дан ашыу этнос вәкиле йыйыла.\nХалыҡтар дуҫлығы йорто директоры урынбаҫары Илшат Сабитов һөйләүенсә, милли ихаталар — тирмәләр, сатырҙар ҡуйыла. Байрам ҡунаҡтарын ҙур ҡаҙандарҙа бешкән былау, милли аш-һыу, ҡамыр ризыҡтары менән һыйлайҙар.\nСәхнәлә төрлө милләтле артистар һәм ижади коллективтар сығыш яһай. Башҡортостанда йәшәгән халыҡтарҙың бөтә милли-мәҙәни берләшмәләре үҙҙәренең программаһын әҙерләй.\nСараны ойоштороусылар — Башҡортостандың Мәҙәниәт министрлығы, Өфө хакимиәте, Республика халыҡтары ассамблеяһы, Халыҡтар дуҫлығы йорто һәм республиканың милли-мәҙәни йәмәғәт ойошмалары.\nБашҡортостанда «Науруз» республика байрамы 2001 йылдан алып билдәләнә. Элекке йылдарҙа ул Салауат Юлаев майҙанында, Аксаков баҡсаһында, Яҡутов исемендәге паркта, Ҡашҡаҙан паркында уҙҙы.\nТеги: байрам, Науруз


Быйыл ватандаштарыбыҙҙың күбеһе йәйге ялды үҙебеҙҙә үткәрергә йыйына\nБыл турала Рәсәй туризмы етәксеһе Олег Сафронов белдерҙе.\nУның билдәләүенсә, былтыр илдәге эске туризм 30 проценҡа артҡан. Был халыҡ араһында ихтыяж менән файҙаланған диңгеҙ буйындағы көньяҡ илдәргә юлланыусыларҙың кәмеүенә килтергән. Шуға ла Төркиә властары туризм менән шөғөлләнгән эшҡыуарҙарҙарға һәм транспорт компанияларына ярҙам ҡулы һуҙыуҙы маҡсат итеп ҡуйған. Урындағы етәкселек иҫәпләүенсә, иҡтисади көрсөк шарттарында «Төркиә һауа юлдары» авиакомпанияһына ҙур өмөттәр бағлана. Сөнки бөгөн предприятие самолеттары донъяның 265 иленә оса. Тура авиарейс шулай уҡ Рәсәйҙең 10 ҡалаһы, шул иҫәптән Башҡортостандың һауа ҡапҡаһы менән дә ойошторолған. Әле Истамбулдан Өфөгә һәм кире йүнәлештә аҙнаһына биш тапҡыр осорға мөмкин. Ә 3 майҙан тағы бер рейс асылыр тип көтөлә.\nМостафа Доған, «Төркиә һауа юлдары» авиакомпанияһының маркетинг бүлеге етәксеһе урынбаҫары: «Төркиә һәм Рәсәй үҙ-ара тығыҙ хеҙмәттәшлек иткән илдәр һанала. Беҙ тарихи һәм мәҙәни үткәнебеҙ менән хаҡлы рәүештә ғорурланабыҙ. Шуға ла иҡтисади көрсөк осоронда туристар ағымының кәмеүенә юл ҡуймаҫ өсөн беҙҙең авиакомпания Рәсәйгә һәр яҡлап та ярҙам итергә әҙер. Был пассажирҙар һаны артыуына һәм яҡтар араһындағы дуҫлыҡ күперенең тағы ла нығыныуына булышлыҡ итер тип ышанабыҙ».


Өфө ҡалаһында Башҡорт КВН-ының финал уйындары үтте. БДУ-ның Сибай институтының «Еңмештәр» командаһы республиканың иң көслө 4 командаһы йыйылған бәйгелә лайыҡлы сығыш яһаны. Һөҙөмтәлә улар вице-чемпион исемен яуланы. «Еңмештәр»ҙең капитаны Шамил Солтанов «Иң яҡшы капитан» булараҡ билдәләнде.\nБДУСИ-ның матбуғат хеҙмәте етәксеһе.


Башҡортостанда эскелек һәм наркоманиянан дауалаусы үҙәктәр эшмәкәрлеге тикшерелә | ГТРК «Башкортостан» — Новости Уфы и РБ\nБашҡортостанда эскелек һәм наркоманиянан дауалаусы үҙәктәр эшмәкәрлеге тикшерелә\n11 апреля 2016 — 15:34\nПарламент депутаттары ойошторған сараларҙа – реабилиация комплекстарының законға ярашлы булыуын асыҡлап, унда хәүефһеҙлек ҡағиҙләре үтәлешенә баһа бирелә. Шмидтово, Булгаково ҡасабаһы, Өфө янындағы Зубово. Реабилитация үҙәктәрен ойоштороусолар хәҙер баш ҡала эргәһендәге барлыҡ ауылдарҙа ла тиерлек ошондай хеҙмәттәр ойошторған. Дәүләт ҡарамағында булмаған социаль комплекстар хужаларының маҡсаты ла аңлашыла. Эскелек, наркоманияға тарыусыларға ярҙам итәбеҙ тип, уларҙың бәләһендә аҡса эшләргә ниәтләүселәр ҙә юҡ түгел. Ашығыс уҙғарылған саралар маҡсаты ла аңлашыла. Төп сәбәп – Стәрлетамаҡтағы фажиғә. Ҡалалағы янғында ун ике кешенең ғүмере өҙөлгәйне. Уларҙың барыһы ла ошондай социаль комплекста дауаланыусылар. Тикшереү эштәре һаман да лауам итә. Тик бындай үҙәктәрҙәге курстарҙа дауаланыу һөҙөмтәле буласаҡ, тип бер кем дә ышандыра бирмәй.\nПарламент депутаттары тарафынан ойошторолған тикшереүҙәр артабан да дауам итәсәк. Уның һөҙөмтәләре хәҙер ведомство –ара кимәлдә лә ҡарала. Тик кемдеңдер бер минутлыҡ яңылышыуы Стәрлетамаҡта бер юлы ун ике кешенең ғүмере өҙөүөн онторға ярамай. Ғәфү үтенә белеү үткәндәрҙән азат итеп, киләсәккә өмөт уята. Тик бынлай үҙәктәрҙең файҙаһы булыу – булмауына бер кем дә гарантия бирә алмай.


Өфөлә шахмат турниры бара\nӨфөлә ир-егеттәр араһында шахмат буйынса 74-се Рәсәй чемпионаты һәм ҡатын-ҡыҙҙар араһында 71-се Рәсәй чемпионаты үтә. Турнир 8 октябрҙән 21 октябргә тиклем бара.\nИнтеллектуаль уйындар клубы директоры Әмир Дукаев, Башҡортостан шахмат уйынын үҫтереүселәр араһында лидерҙарҙың береһе, тип бидәләне. Был йәһәттән республикалағы «Аҡ ладья», «Ҡанатлан» программаһы булышлыҡ итә.\nЕлена һәм Геннадий Тимченколарҙың шәфҡәтлелек фонды шахмат уйынын үткәреүгә тап Өфө ҡалаһына өҫтөнлөк бирҙе. Быға республикала шахматтың ҙур үҫеш алыуы булышлыҡ итте. Башҡортостан Республикаһының Спорт министрлығы ярҙамында республиканың йәш спортсылары бөтә Рәсәй ярыштарында уңышлы сығыш яһаны һәм Европа, донъя чемпионаттарында лайыҡлы көрәште.\nТап Өфөлә Рәсәй чемпионатының суперфиналдарын үткәреү ҡарары Спорт һәм Мәғариф министрлыҡтарының республикала шахматты үҫтереү буйынса эшенең уңышлы барыуын дәлилләй.\nСуперфиналдарҙы «Шахматтар – музейҙарҙа» тигән программа сиктәрендә ойоштороу, уларҙы үткәреү шарттарының береһе ине. Өфө М.В. Нестеров исемендәге художество музейының уникаль майҙансығын тәҡдим итте. Бүләкләү фонды 11 млн. һум тәшкил итә.\nГроссмейстерҙар йәш шахматсыларға оҫталыҡ дәрестәре күрһәтәсәктәр.


Башҡортостан Республикаһына өс йәштән ете йәшкә тиклемге балаһы булған ғаиләләргә айлыҡ түләүҙәр өсөн 660 миллион һум бүленде.\n16:31, 30 июль 2020 Иҡтисад\nБашҡортостанда ҡымыҙ миҙгеленең ҡыҙған мәле. Рәсәйҙәге йылҡы һанының 9% — республикала, бейә һөтөнөң 45% ошонда етештерелә, тип иҫкә төшөрҙөләр Ауыл хужалығы министрлығында.\n15:33, 30 июль 2020 Иҡтисад\n«Ҡартлыҡ, инвалидлыҡ, ҡараусыһын юғалтыу осрағы буйынса страховка пенсияһын алыусылар страховка пенсияһын яңынан иҫәпләтергә хоҡуҡлы.\n10:18, 30 июль 2020 Иҡтисад\n2020 йылдың ғинуар-июнендә Башҡортостан бюджетына 94,1 миллиард һум ингән, йыллыҡ планға 40,7% үтәлгән, тип хәбәр иттеләр республика Финанс министрлығынан.\n16:33, 29 июль 2020 Иҡтисад\nБашҡортостандың Мәҙәниәт министрлығы 2021 йылда дәүләт ярҙамы күрһәтеүгә ғаризалар ҡабул итеү тураһында иғлан итте. Сәнғәт һәм мәҙәниәт, милли, дәүләт-конфессия һәм ижтимағи-сәйәси мөнәсәбәттәр өлкәһендә ижтимағи әһәмиәтле проекттарҙы тормошҡа ашырған йәмәғәт һәм дәүләт ойошмалары субсидия алырға хоҡуҡлы.\n12:14, 29 июль 2020 Иҡтисад\nБашҡортостанда көҙ көнө Бөтә Рәсәй бәләкәй ҡалаларҙа һәм тарихи ауылдарҙа уңайлы ҡала мөхите булдырыу өсөн иң яҡшы проекттар конкурсы гранттарына төҙөкләндерелгән өс ҡала биләмәһе асылыуы ихтимал.\n18:21, 28 июль 2020 Иҡтисад\nБашҡортостанда подъездарҙы комплекслы ремонтлау республика программаһы 20% үтәлгән — 699 йорттағы 2185 подъездың 443-өндә, тип хәбәр иттеләр Торлаҡ-коммуналь хужалыҡ министрлығынан.\n15:31, 28 июль 2020 Иҡтисад\nӨфөлә капиталь ремонттан һуң Воровский урамы аҫтында үткәүел асылды.\nПроект Ағиҙел йылғаһы ярын төҙөкләндереү барышында башҡарылды.\nЙәйәүлеләр үткәүеле 1978 йылда асылған.\n11:33, 28 июль 2020 Иҡтисад\nХәҙер ирекмәндәр ғүмер йәки һаулыҡ өсөн хәүеф менән бәйле хәлдәрҙә аҡсалата компенсацияға иҫәп тота ала.\n17:18, 27 июль 2020 Иҡтисад\nӘлеге көндә Рәсәйҙә 250 мең тонна самаһы башҡорт балы һатыла, ә республикала, рәсми мәғлүмәттәр буйынса, 5-6 тонна етештерелә. Башҡорт дәүләт университетының Стәрлетамаҡ филиалы программистары әҙерләгән «Башҡорт бал ҡорто» ҡушымтаһы ялған бал һатып алмаҫҡа ярҙам итә.\n15:29, 27 июль 2020 Иҡтисад\nРеспублика властары биш дәүләт предприятиеһын һатырға йыйына\nБиш предприятие һәм өс күсемһеҙ милек объекты 2023 йылға тиклем Башҡортостандың дәүләт милкен хосусилаштырыу планына индерелә. Республиканың Ер һәм мөлкәт мөнәсәбәттәре министрлығы хөкүмәттең тейешле ҡарар проектын баҫтырып сығарҙы.\n17:29, 24 июль 2020 Иҡтисад\nРәсәйҙә туристарға сәйәхәт өсөн тотонолған аҡсаның бер өлөшөн кире ҡайтаралар\nРәсәй буйлап сәйәхәт иткән туристар сәйәхәт өсөн тотонолған аҡсаның бер өлөшөн кире ҡайтарыуға иҫәп тота ала.\nРәсәй Федерацияһы хөкүмәте премьер-министры Михаил Мишустин тейешле ҡарарға ҡул ҡуйҙы.\n12:54, 23 июль 2020 Иҡтисад\nРадий Хәбиров: Уҡыусыларыбыҙҙың өҫтәлендә Башҡортостан йәшелсәһе, емеш-еләге булырға тейеш\nБөгөн Башҡортостан башлығы Радий Хәбиров Шишмә районы буйлап эш сәфәре барышында урындағы емеш-еләк питомнигы эшмәкәрлеге, йәмәғәт биләмәләрен төҙөкләндереү пландары менән танышты һәм «Ауыл сәғәте»н үткәрҙе.\n15:52, 22 июль 2020 Иҡтисад\nБашҡортостанда тағы бер дауахана хеҙмәткәрҙәре коронавирус менән эшләгән өсөн аҡса алды\nБашҡортостанда тағы бер дауахана хеҙмәткәрҙәре прокуратура ҡыҫылғандан һуң коронавируслы пациенттар менән эшләгән өсөн аҡса алды.\nДүртөйлө район-ара прокуратураһы үҙәк район дауаханаһы медицина хеҙмәткәрҙәренең хоҡуҡтарын үтәүҙе тикшерҙе.\n12:24, 22 июль 2020 Иҡтисад\nРеспублика аграрийҙары 1,2 миллион тоннаға яҡын сенаж әҙерләгән\nРеспублика райондарында 1 миллион 176 мең тонна сенаж әҙерләнгән. Башҡортостан Республикаһы Ауыл хужалығын консультациялау үҙәгенең 21 июлгә мәғлүмәттәре шундай.\n9:12, 22 июль 2020 Иҡтисад\nБашҡортостандың Ауырғазы районында хаҡы 4,5 миллиард һумлыҡ һөтсөлөк фермаһы төҙөлә\nБөгөн Башҡортостан башлығы Радий Хәбиров эш сәфәре менән Ауырғазы районына барҙы. Бында республика етәксеһе «Урожай» компаниялар төркөмөнөң инвестиция проекттарын тормошҡа ашырыу барышы менән танышты.\n15:00, 21 июль 2020 Иҡтисад\nБашҡортостанда карантин осоронда торлаҡ-коммуналь хужалыҡ өсөн түләү 82% кәмегән\nБашҡортостанда апрель-май айҙарында коммуналь хеҙмәттәр өсөн түләү 82-83% тиклем кәмегән. Дөйөм алғанда, йыл башынан алып һәм 17 июлгә тиклем түләү 97,2% тиклем тергеҙелгән.\n15:03, 20 июль 2020 Иҡтисад\nБашҡортостан хужалыҡтары рапс һәм соя үҫтергән өсөн субсидия алырға мөмкин\nБашҡортостан предприятиелары рапс һәм соя етештергән өсөн федераль субсидия алырға мөмкин. Республика ошо культураларҙы үҫтергән 39 төбәк иҫәбенә инде, тип хәбәр иттеләр Башҡортостан Ауыл хужалығы министрлығынан.\n18:20, 17 июль 2020 Иҡтисад\nБөгөн Өфө моторҙар эшләү берекмәһе 95 йыллыҡ юбилейын билдәләй\nБөгөн Өфө моторҙар эшләү берекмәһенә («Ростех» дәүләт корпорацияһының Берләшкән двигателдәр эшләү корпорацияһына инә) 95 йыл тула. Предприятие — Рәсәйҙә газ турбинаһы двигателдәрен етештереүсе иң ҙур предприятие.\n15:38, 17 июль 2020 Иҡтисад\nИлеш районында милли проект ярҙамында яңы клуб һалына\nБашҡортостандың Илеш районы Ябалаҡ ауылында 300 урынға иҫәпләнгән яңы клуб төҙөлә.\nКлубтан тыш, ошо бинала китапхана һәм балалар музыка мәктәбе була.\n12:30, 17 июль 2020 Иҡтисад\nӨфөлә «Ростех» дәүләт корпорацияһы авиация кластерының һөнәри белем үҙәге төҙөлә\nӨфөлә «Ростех» дәүләт корпорацияһы авиация кластерының һөнәри белем үҙәге төҙөлә башлай. Өфө моторҙар эшләү берекмәһенең 95 йыллығын билдәләргә килгән ҡунаҡтар ҡатнашлығында ошо эштәргә старт бирелә.\n11:14, 17 июль 2020 Иҡтисад\n1 августан рәсәйҙәр газға күберәк түләй башлай\n1 августан Рәсәйҙә тәбиғи газға хаҡ арта. ФАС зәңгәр яғыулыҡ хаҡын индексациялау тураһында бойороҡто теркәне. Халыҡ өсөн дә, сәнәғәт өсөн дә тариф яҡынса 3% арттырыла.\n9:23, 17 июль 2020 Иҡтисад\n16:19, 15 июль 2020 Иҡтисад\nБыл яңылыҡ социаль пособие алыусыларҙың һәммәһенә лә ҡағыла.\n15:41, 15 июль 2020 Иҡтисад\nБашҡортостанда беренсе «Баҫыу көнө» ужым культураларына арнала\nБыйыл тәүге «Баҫыу көнө» 16 һәм 17 июлдә Шишмә районында уҙғарыла. Семинар-кәңәшмәне ужым культураларына арнарға хәл ителде, тип белдерҙеләр Башҡортостандың Ауыл хужалығы министрлығында: «Сарала ошо теманы тикшереү бик дөрөҫ, сөнки урып-йыйыу кампанияһы тап ужым ашлығын урыуҙан башлана».\n13:30, 15 июль 2020 Иҡтисад\n«Республикала ҡайһы бер райондарҙың аграрийҙары шипкән, борсаҡ һәм ужым арышын йыйыуға төштө, — тип белдерҙеләр ведомствоның матбуғат хеҙмәтендә.\n16:52, 14 июль 2020 Иҡтисад\nБашҡортостан бизнесҡа административ баҫым индексында Рәсәй төбәктәре араһында 38-се урындан 11-гә күтәрелде. Башҡортостан башлығы Радий Хәбиров, бөгөн Өфөнөң «Торатау» конгресс-холында барған «Бизнесты яҡлау: G2B.\n14:10, 14 июль 2020 Иҡтисад\nБашҡортостанда һунарсылыҡ хужалыҡтарын үҫтерергә мөмкинлек биргән закон ҡабул ителә\nБашҡортостан Дәүләт Йыйылышы депутаттары тәүге уҡыуҙа «Һунар һәм һунарсылыҡ ресурстарын һаҡлау тураһында» һәм «Йәнлектәр донъяһы тураһында» республика закондарына үҙгәрештәр индерҙе.\n12:21, 10 июль 2020 Иҡтисад\n14:26, 9 июль 2020 Иҡтисад\n12:21, 9 июль 2020 Иҡтисад\nБашҡортостан аграрийҙары мал аҙығы әҙерләүҙе тамамлай. Республиканың Ауыл хужалығы министрлығы мәғлүмәттәре буйынса, 7 июлгә 367 мең гектар күп йыллыҡ үлән сабылған, йәки бөтә майҙандарҙың 82 проценты.\n13:31, 8 июль 2020 Иҡтисад\n12:34, 8 июль 2020 Иҡтисад\n10:22, 8 июль 2020 Иҡтисад\n10:05, 8 июль 2020 Иҡтисад\nӨлөшсөләрҙең хоҡуҡтарын яҡлау фонды Өфө үҙәгендәге «Регионстройкомплекс» девелоперы тамамламаған ике йортто төҙөп бөтөрөү өсөн 668 миллион һум бүлде.\n15:25, 7 июль 2020 Иҡтисад\nБашҡортостан башлығы сит ил эшселәренә талаптарға үҙгәрештәр индерҙе\nБашҡортостанда республикаға аҡса эшләргә килгән сит ил граждандарына талаптар үҙгәртелде. Республика башлығы ҡул ҡуйған тейешле указ хоҡуҡи мәғлүмәт сайтында баҫылған.\n15:34, 6 июль 2020 Иҡтисад\n2020 йылдың 3 июлендә «Торатау» геопаркында эко-отелде асыу тантанаһы уҙҙы. Отель Ишембай районында Торатау итәгендә урынлашҡан ете тирмәнән һәм кафенан тора.\n9:19, 6 июль 2020 Иҡтисад\nБөгөн Башҡортостан башлығы Радий Хәбиров Кушнаренко районы буйлап эш сәфәре барышында Әхмәт ауылындағы «Столыпино» агрокомплексы биләмәһендә булды.\n17:54, 3 июль 2020 Иҡтисад\n13:27, 3 июль 2020 Иҡтисад\nБашҡортостан баҫыуҙарында бесән һәм сенаж әҙерләү эштәре дауам итә. 2 июлгә 721 мең тонна сенаж (был кәрәкле мал аҙығы күләменең 48 проценты) һәм 360 мең тонна бесән әҙерләнгән (47 процент).\n21:24, 2 июль 2020 Иҡтисад


“Бала саҡтан үрҙәрҙе яуларға ынтылам!” » "Йәшлек" гәзите\nГазета "Йәшлек" » Новости » Башҡортостан » “Бала саҡтан үрҙәрҙе яуларға ынтылам!”\n“Бала саҡтан үрҙәрҙе яуларға ынтылам!”\nГел тормош уртаһында ҡайнаған, алдынғылар рәтендә булырға ынтылған кеше ул Зәлиә Шәмиғолова. Көньяҡ Урал дәүләт университетында белем алған һылыу, аҡыллы яҡташым төрлө сараларҙа әүҙем ҡатнаша һәм, әлбиттә, еңеүҙәр яулай! Мәҫәлән, яңыраҡ ҡына уның яҙма эше йәш журналистар араһында үткәрелгән IX Бөтә Рәсәй конкурсында “Милләт-ара мөнәсәбәттәр” номинацияһында махсус диплом менән бүләкләнде.\n– Ил тыныслығы нигеҙе – милләт-ара ихтирам тураһында яҙырға волонтерҙар хәрәкәтендә ҡатнашыуым этәрҙе, – ти Зәлиә. – Ғөмүмән, волонтерҙар хәрәкәте – тормошомдоң айырым бер бите! Волонтер ролендә үҙемде тәүге тапҡыр беренсе курста уҡығанда “Рәсәй студент яҙы”нда һынап ҡараным. Унда Башҡортостан делегацияһының кураторы булдым. Яңы эштең бөтә ҡатмарлылығына, ауырлығына ҡарамаҫтан, ул аҙна минең өсөн иң сағыу ваҡыт булып иҫтә ҡалды. Шунан һуң юниорҙар араһында үткән Европа чемпионатында волонтерҙар формаһын кейҙем. Ә иң-иң күңелле, ҡыҙыҡ ваҡиға – Сочиҙа уҙасаҡ Олимпия уйындарына һынау ярыштары булды. Әйткәндәй, Сочиҙағы Олимпиадала ҡатнашасаҡ 25 мең волонтер урынына 200 мең кандидаттан ғариза килә. Шуға ла конкурс бик ҡаты булды. Волонтерҙар иҫәбенә эләгеп китеүемә сит телдәрҙе яҡшы белеүем, ошо юҫыҡта тәжрибәм булыуы булышлыҡ итте. Күңелемдә һөйләп бөткөһөҙ хис-тойғолар ташты ул көндәрҙә: сит ил спортсылары менән танышыу, улар менән аралашыу, Олимпия объекттарына экскурсиялар, илебеҙҙең төрлө төбәктәренән килгән йәштәр араһынан дуҫтар табыу – былар барыһы ла кисә генә булған кеүек... Яратам да инде волонтерҙарҙы тормошто һөйөүҙәре, гел ыңғай тулҡынға көйләнгәндәре, энтузиазмдары өсөн!\nЗәлиә үҙе лә шулай тормошҡа ғашиҡ! Кескенә нәмәләрҙән дә ҡыуаныс таба ул: кемдер үтеп барышлай йылмайып китһә лә кәйефе күтәрелә, ҡояш сыҡһа ла йылмая, хатта светофорҙың йәшел уты ла уға ыңғай билдә кеүек күренә... Шулай йәшәүе күңеллерәк, тип раҫлай студент. Мәктәптә уҡығанда уҡ Зәлиә үҙен һынап, һәләттәрен асырға ынтылып, драма, бейеү түңәрәктәренә йөрөй, стена гәзитен сығарыуҙа ҡатнаша. Бала саҡтан журналист булырға хыялланған кеше шулай тормошто яратырға, әүҙем булырға тейештер ҙә инде ул. Туғандары әйтеүенсә, Зәлиә бәләкәйҙән, һүрәт төшөрөр урынға, нимәлер яҙып маташҡан, һәм шул ғәҙәтен һаманғаса ташламай, йәшәү рәүешенә әйләндергән.\n– Бар башланғыстарҙың сығанағы – бала саҡ менән иң гүзәл хәтирәләр бәйле. Мәҫәлән, беренсе тапҡыр баш ҡалабыҙ Өфөгә барыу миңә шаңҡытҡыс тәьҫир итте – матурлығы, ҙурлығы менән! Тәүҙә, ысынлап Өфөлә йөрөйөммө, төш күрмәйемме, тип ышана алманым, аҙаҡ, мин бында йәшәйәсәкмен, тип ныҡлы ҡарарға килеп ҡайттым. Шул әкиәти ҡабатланмаҫ өс көндө ғүмер буйы хәтеремдә һаҡлармын, ахыры.\nҒаилә менән сәйәхәт итеүҙәрен дә Зәлиә бәхетле йылмайып бәйән итә. Ата-әсәһе форсаты сыҡҡан һайын балаларын төрлө ҡалаларға алып барған, тәбиғәт ҡосағында ла йыш ҡына ял иткәндәр – улар ниндәй генә тау үрҙәренә күтәрелмәгән дә, ниндәй генә йылғаларҙы кисмәгән! Бала кеше өсөн мажаралар тулы сәйәхәттәрҙән башҡа ҡыҙығыраҡ ни бар?! Атайым менән әсәйем беҙҙе үҙ өлгөһөндә тәрбиәләне, иң мөһим ҡиммәттәрҙе үҙҙәренең йәшәү рәүешендә күрһәтте, ти Зәлиә:\n– Шулай булырға тейештер ҙә тип иҫәпләйем. Миндә булған бар яҡшылыҡ, тырышлыҡ, уңыштарым өсөн тәү сиратта атай-әсәйемә рәхмәт әйтәм! Дуҫтарыма ла рәхмәтлемен, улар ҙа миңә оло терәк, кәңәшсе, ярҙамсы. Ғөмүмән, Хоҙайға мең-мең рәхмәт ошондай шәп атай-әсәйем, туғандарым, дуҫтарым өсөн! Улар менән мин бәхетле!\n... Зәлиә Шәмиғолова үҙен киләсәктә тормошта үҙ урынын тапҡан, ҙур компанияла эшләгән эшлекле ханым итеп күрә. Уның ғаиләһе бар, улар йыш сәйәхәт итә, туған-тыумасаны, дуҫтарҙы саҡырып, ҙур ғаилә табыны ойошторалар – бер һүҙ менән әйткәндә, ул үҙен бик бәхетле кеше итеп күҙаллай. Ошо хыялдары тормошҡа ашһын шәп ҡыҙҙың, офоҡтары һис бер ҡасан тараймаһын, ә асылғандан-асылһын ғына. Бының өсөн бөтә мөмкинлектәр ҙә бар!\nСығыу ваҡыты 6-12-2013, 19:17 | Ҡаранылар: 1658\nЗәлиә ХӨСӘЙЕНОВА: “Атай-әсәйемдең өмөтөн аҡлай алһам, бик бәхетле булыр инем”\n«Волонтер булыу бик шәп!» –\nӘхирәтем кеүек тырыш ҡыҙҙар бик һирәк\nОябыҙҙа тормошто яратырға өйрәнәбеҙ\n«Һәр кем матурлыҡҡа ынтылырға тейеш»


Һаулыҡ һаҡлауҙа яңы мөмкинлек\nБөгөн Өфө табиптары сираттағы уникаль операция эшләне. Бәләкәй уйымдар аша башҡарылған әмәлиәт заманса технология ярҙамында башҡарылды.\nБашҡорт дәүләт медицина университеты ректоры Валентин Павлов бөгөн үҙе операция өҫтәле артында. Уның һәр хәрәкәте, аҙымы төплө уйланылған. Онлайн бәйләнештә уны һәм коллегалары эшмәкәрлеген 250 -нән ашыу студент ҡарай. Волга буйы федераль округында урология өлкәһендә иң алдынғы тип танылған хирург, үҙ эшмәкәрлегендә заман алымдарын ҡыйыу ҡуллана. Уның ҡул аҫтында эшләүсе коллегалары бөгөнгө операция һөҙөмтәһен бөтә донъя күләмендә Американың Сан-Диего ҡалаһында яҡлаясаҡ.\nЛапороскопия - хирургияның заманса алымы. Был ысул тәндә ҙур йәрәхәттәр ҡалдырмай, эске органдарға бәләкәй уйымдар аша үтеп инелә. Яман шеш менән зарарланған һейҙек ҡыуығын алып урынына эсәктәрҙән яңыһын ҡуйыу өсөн тәрән эҙҙәр кәрәкмәй.\nВалентин Павлов, БДМУ ректоры, Башҡортостандың атҡаҙанған фән эшмәкәре: «Быға тиклем бындай операциялар пациенттың зәғифләнеүенә килтерә ине, хәҙерге ваҡытта заман технологиялары ярҙамында, ауырыу яман шештән генә ҡотолоп ҡалмай, ҡәҙимге һау кешеләр тормошо менән йәшәй ала».\nХирургия хаталарҙы һәм яңылышыуҙарҙы ғәфү итмәй. Шуға ла яуаплы операцияға тотонор алдынан йәш хирургтар бына ошондай симуляцион тренажерҙа оҫталығын камллаштыра. Юғары оҫталыҡҡа ирешеү маҡсатында һәр хирург бер-нисә мең сәғәт күнекмә үтергә тейеш.\nБөгөнгө уникаль операция буласаҡ хирургтар өсөн әһәмиәтле. БДМУ-клиникаларында бындай операциялар йыш үткәрелә. Башҡортостан студенттары өсөн юғары кимәлдәге оҫталыҡ дәрестәрендә Рәсәйҙең һәм донъяның билдәле хирургтары ла ҡатнаша.\nАзат Зәйнәғов, БДМУ-ның 6-сы курс студенты: «Үҙебеҙҙең ректор башҡарыуында оҫталыҡ дәрестәре операцияларҙың маҡсатын аңларға ярҙам итә. Бөгөн эшләнгән уникаль операция беҙҙе, йәштәрҙе хирург булараҡ үҫешергә, замандан алда барырға өндәй».\nХирургтар туҡтауһыҙ кеше ғүмере өсөн көрәшә. Был көрәштә сыныҡҡан, профессиональ һәләтен үҫтергән, медицинаны һәм хирургияны юғары кимәлдә белгән кешеләр генә эшләй ала. Бөгөнгө кимәлдәге операциялар Рәсәйҙең Мәскәү, Санкт-Петербург кеүек эре ҡалаларында ғына үткәрелгән. Бөгөнгөһө Башҡортостанда һәм Волга буйы федераль округында беренсе тапҡыр башҡарылып, уңышлы үтте. Дүрт сәғәттән ашыу һуҙылған әмәлиәттә ҡатнашыусы хирургтар үҙҙәрен оҫта һөнәрмән итеп күрһәтте.


Атай нигеҙенә, һөнәренә тоғро » Табын\nАтай нигеҙенә, һөнәренә тоғро\n31 марта 2017 йыл | Уңғандарыбыҙ\nРауил Әб-дрәшитов Ҡотлоғужа ауы-лында Фәрит ағай һәм Ғәзизә апайҙың ике ҡыҙ һәм өс улдан һуң тыуған кинйә малай. Ул 1982 йылда Ҡотлоғужа мәктәбенең 8-се класын тамамлап, Стәрлетамаҡ ҡалаһына иретеп йәбештереүсе һөнәренә уҡырға керә. Бында үҙенә беренсе һөнәрҙе алғандан һуң, армия сафында хеҙмәт бурысын үтәп ҡайтҡан егет бер аҙ колхозда иретеп йәбештереүсе булып эшләй. Ошо осорҙа атаһының һөнәре күңеленә иң яҡыны икәнде аңлап, Өфө урман хужалығы техникумына ситтән тороп уҡырға керә һәм атаһы хаҡлы ялға туҡтау менән ошо яуаплы, тынғыһыҙ эште үҙ ҡулына ала. Үҙе яуаплы участкалағы урмандарҙы арендаға бүлеү, йәш үҫентеләр ултыртыу, уларҙы даими күҙәтеп тороу һәм башҡа иҫәпһеҙ-һанһыҙ эштәр ваҡытты ғына түгел, хатта ҡайһы саҡта төн йоҡоһонан да ҡалдыра. Әммә Рауил Фәрит улы зарланмай, киреһенсә, урман тураһында һүҙ сыҡҡанда ул балҡып, йәнләнеп һөйләй башлай. Был тәңгәлдә уның эш тәжрибәһе лә, күп белеүе лә күренеп тора. Ҡырағай ағас, йәки беҙҙең яҡтарҙа үҫкәне булһынмы, уларға ниндәй тәрбиә кәрәк булыуы тураһында ла күп белә. Шул уҡ ваҡытта саҡ ҡына ваҡыты булдымы, күңел өсөн генә тип башлаған үҙ шөғөлдәренә тотона. Күңеле ҡушҡан шөғөлдәре ғаиләгә әҙме-күпме табыш та килтерә. Ярай ҡыш көнө бал ҡорттары ял иттертә, йәй көндәре улар ҙа үҙҙәре кеүек иртәсел, егәрле булыуҙы талап итә. Мал-тыуар, ҡош-ҡортоңа ла наҙ, иғтибар кәрәк. Ваҡыт барҙа урамда торған "Беларус”ына ла күҙ йүгертеп, майын, яғыулығын һалып әҙерләп ҡуя. Ауыл ерендә ошо техника төп көс бит. Һәр көн тиерлек берәй эшкә кәрәк тә булып тора. Рауил Фәрит улы ауылдың дөйөм эштәренең уртаһында ла ҡайнап йәшәй. Тағы ла бер шөғөлө: ул мунса мейестәре яһай.\n- Башта үҙемә тип төрлөсә эшләп ҡараным, һуңынан таныштар заказ бирә башланы. инде. Иң тәүҙә кемгә ниндәй мейес уңайлы икәнен һорайым, һуңынан эшкә тотонам, - ти.\nФәрит Рауил улы күп һөнәрҙәрҙең асылын сискән, егәрле ҡулында тимерҙе еңел генә иреткән кеүек, иптәш ҡыҙҙарына ҡунаҡҡа ғына килгән Стәрлетамаҡ районы Айыусы ауылы ҡыҙы Рәсимәнең дә йөрәгенә уҡ атып, тиҙ генә уның күңелен яулап, үҙенә ҡаратып алған. Бына улар 28 йыл инде атай нигеҙендә матур итеп донъя көтәләр. Рәсимә Ҡотлоғужа мәктәбе һәм балалар баҡсаһында ашнаҡсы булып эшләй. Күпләп мал тотҡас, үҙҙәренән артҡан һөт ризыҡтарын эш итеп, һораусыларға һатып та әҙме-күпме аҡса эшләй егәрле ҡатын. Тәртип, таҙалыҡ яратҡан ғаиләнең донъялары балҡып тора. Ошо матур ғаиләлә мөхәббәт емештәре булып өс ҡыҙ – Рузилә, Регина, Алина үҫеп еткән. Әлеге көндә өсөһө лә Стәрлетамаҡ ҡалаһында эшләп, уҡып йөрөй. Балаларына матур тәрбиә биреп, эшкә лә өйрәтеп үҫтергәндәр.\nАт та бит ауыҙлыҡламайынса баш бирмәй, шуның шикелле эштең дә асылына төшөнөү өсөн тырышлыҡ, сабырлыҡ, егәрлелек кеүек сифаттарҙы үҙ итергә кәрәк. Ауылдың йәшәйеше өсөн янып йәшәгән, үҙенең ярҙамсыллығы, ябайлығы менән үрнәк булған, бар ҡаршылыҡтарҙы, донъя мәшәҡәттәрен үҙенсә еңеп сығырға, заманға ла яраҡлашырға тырышҡан Ра-уил Фәрит улына һоҡланмау мөмкин түгел. Атай һөнәрен, нигеҙен һаҡлап, ҡулынан килгәнсә ауылдаштарына ярҙам итеп, тыуған ерен йәмләп, ҡот биреп йәшәүсе шундай кешеләр булыуы һөйөндөрә.


«Киске Өфө» гәзитенең сайты - БАШҠОРТ ТЕЛЕНӘ АРНАЛДЫ - 2020 - Мәҡәләләр\nБАШҠОРТ ТЕЛЕНӘ АРНАЛДЫ\nБашҡортостан Республикаһы Башлығы указы менән 2020 йыл Башҡорт теле йылы тип иғлан ителгәйне. Ошо айҡанлы тотош республикала һәм милләттәштәр күпләп йәшәгән төбәктәрҙә йыл дауамында башҡорт телен популярлаштырыу, һаҡлау һәм үҫтереүгә йүнәлтелгән төрлө саралар ойошторолдо. Тематик йылға йомғаҡлау 14 декабрь - Башҡорт теле көнөндә, Өфөлә "Башҡортостан" дәүләт концерт залында ла үтте.\nСара Бөтөн донъя башҡорттары ҡоролтайы Башҡарма комитетының киңәйтелгән ултырышынан башланды. Кәңәшмәлә Тарих һәм башҡорт халҡын үҫтереү мәсьәләләре буйынса комиссия рәйесе Азат Ярмуллин 2021 йылды Башҡорт тарихы йылы тип үткәрергә тәҡдим итте. Артабан сара "Тамыр" телеканалы әҙерләгән концерт һәм Ҡоролтай уҙғарған бәйгеләрҙә еңеүселәрҙе билдәләү тантанаһы менән дауам итте. Республика Башлығы Хакимиәте етәксеһе урынбаҫары Урал Килсенбаев йыйылыусыларҙы Башҡортостан Башлығы Радий Хәбиров исеменән ҡотлап, тамырҙарҙы, тарихты һәм туған телдәрҙе онотмаҫҡа саҡырҙы. Был юҫыҡта алып барылған эштәрҙең Башҡорт теле йылы менән генә тамамланмауын һыҙыҡ өҫтөнә алды. Артабан Бөтөн донъя башҡорттары ҡоролтайы иғлан иткән бәйге еңеүселәре дипломдар һәм статуэткалар менән билдәләнде. Улар иң әүҙем ҡала һәм район хакимиәттәре һәм ҡоролтайҙарына, Рәсәй төбәктәрендәге башҡорт йәмәғәт ойошмаларына, хатаһыҙ ҡала һәм райондарға, башҡорт баҫмаларына иң күп яҙылыуҙы ойоштороусыларға, иң яҡшы 10 дөйөм белем биреү мәктәбе директорҙарына, Ҡоролтай эшмәкәрлеген әүҙем яҡтыртыусы журналистарға тапшырылды. Сара Башҡортостан юлдаш телеканалында тура эфирҙа күрһәтелде.\nОшо уҡ кисәлә БР Мәҙәниәт министрлығы I "Тамға" халыҡ-ара башҡорт милли кейеме оҫталары конкурсы еңеүселәрен тантаналы рәүештә ҡотланы. Гран-приға "Мәргән уҡсы" автономлы коммерцияға ҡарамаған ойошма етәксеһе Юлай Ғәлиуллин лайыҡ булды.\nЕңеүсегә төп награда - 300 мең һумлыҡ сертификатты Башҡортостандың мәҙәниәт министры Әминә Шафиҡова тапшырҙы. Конкурста Юлай Рәфҡәт улы "Башҡорт милли костюмы - реконструкция" номинацияһында улус старшинаһы образын күрһәтте. Һыбайлы костюмын автор музей архивтары документтары буйынса тергеҙгән. "Заманса авторлыҡ костюмы" номинацияһында беренсе урынға Роза Юлдашбаева лайыҡ булды (Өфө ҡалаһы), "Башҡорт милли биҙәүестәре" номинацияһында - Рөстәм Дәүләтов (Өфө ҡалаһы), "Башҡорт милли костюмы - реконструкция" номинацияһында - Роберт Хәмиҙуллин (Өфө ҡалаһы), "Традицион башҡорт костюмы аксессуарҙары" номинацияһында - Гөлдәр Шабиева (Салауат районы) еңеүсе тип табылды. Уларға 100-әр мең һум күләмендәге аҡсалата сертификаттар тапшырылды.\nРеспублика район һәм ҡалаларында башҡорт теленә булған иғтибар урындағы ҡоролтайҙар эшмәкәрлегенә туранан-тура бәйле.\nШуға ла Башҡорт теле йылына йомғаҡ яһағанда муниципалитет хакимиәттәре менән берлектә әүҙем эшләгән ҡоролтайҙарҙың эше баһаланыуы аңлашыла ла. Һөҙөмтәлә ҡалалар араһында беренсе урынды Күмертау ҡалаһы хакимиәте һәм урындағы башҡорттар ҡоролтайы, икенсене - Стәрлетамаҡ, өсөнсөнө - Өфө ҡалаһы яуланы. Башҡорт телен үҫтереүгә тос өлөш индергән иң яҡшы райондар һәм унда эшләп килгән йәмәғәт ойошмалары исемлегенә дүрт район инде. Стәрлетамаҡ районы хакимиәте һәм башҡорттары ҡоролтайына - I, Миәкә районына - II, Борай һәм Асҡын райондарына III урын бирелде.\nБөтөн донъя башҡорттары ҡоролтайы социаль селтәрҙәрҙә өс йүнәлеш буйынса ижади бәйгеләр иғлан иткәйне. Башҡорт теле көнөнә арналған интернет-конкурстарҙа бөтәһе 100-ҙән ашыу эш ҡаралған, ҡатнашыусылар һаны тағы ла күберәк.\nМәҫәлән, "Әсәм теле - сәсән теле" конкурсына 60-тан ашыу эш килгән. Һөҙөмтәлә "Башҡорт теле - туған телем" номинацияһында Салауат районынан Светлана Вәлиева, "Башҡорт теле - дәүләт теле" номинацияһында Өфө ҡалаһы 52-се лицейҙан Маргарита Гейт еңеүсе тип табылды. Светлана Вәлиева Ф.Туғыҙбаеваның "Башҡорттарға аңлатамын башҡортлоҡто..." шиғырын, Гейт Маргарита К.Кинйәбулатованың "Туған телем" шиғырын яттан һөйләне. Ҡатнашыусыларҙың күбеһе Р. Ғарипов, З. Биишева, М. Ғафури, К. Кинйәбулатова, З. Ханнанова ижадына мөрәжәғәт иткән.\nӘ бына йүнселдәр өсөн "Тырыш!" конкурсында ҡатнашырға шәхси эшҡыуарҙар, яуаплылығы сикләнгән йәмғиәттәр, крәҫтиән-фермер хужалыҡтары, шәхси хужалыҡтар, үҙмәшғүлдәр (шул иҫәптән һөнәрселәр) саҡырылғайны. Ойоштороусылар 9 ғариза ҡабул иткән. Балтас районынан мебель оҫтаһы Садыҡов Рәфис еңеүсе тип табылған.\nЙәштәрҙә тарихҡа, мәҙәниәткә, тыуған яҡ тәбиғәтенә ҡыҙыҡһыныу уятыу маҡсатында үткәрелгән "Матур донъя" видеояҙмалар конкурсында 21 кеше ҡатнашҡан. Иглин районынан Алһыу Кәримованың яҙмаһы иң юғары баһаға лайыҡ булды.\nБашҡортостанда шиғыр һөйләүселәрҙең "Башҡорт шағирҙарының шиғырҙары туған телдә" республика онлайн-конкурсына йомғаҡ яһалды. Конкурсҡа башҡорт, урыҫ, сыуаш, удмурт, мари, татар телдәрендә барлығы 163 видеояҙма ҡабул ителгән.\nЯрышта республиканан ғына түгел, Рәсәйҙең башҡа төбәктәренән һәм Канаданан да ҡатнашыусылар булған. Шиғри һүҙ һөйләүсе оҫталар йышыраҡ Рәми Ғарипов, Зәйнәб Биишева һәм Мостай Кәрим ижадына мөрәжәғәт иткән. Конкурс йомғаҡтары буйынса Гран-приҙы Миләүшә Әбүбәкирова яуланы. "Тамашасы һөйөүе" номинацияһында 25 йәштән өлкәндәр араһында Гөлфирә Зөлҡәрнәева еңеүсе тип табылды. Ә бына "Ғаилә традицияларын һаҡлаған өсөн" номинацияһында Килмөхәмәтовтар һәм Вәлиевтарҙың ғаиләләре, "Сит илдә традицияларҙы һаҡлаған һәм тапшырған өсөн" номинацияһында Канаданан Сәрүәр Хәмзина еңеүсе булды. Еңеүселәрҙең тулы исемлеге менән Башҡортостан Халыҡтар дуҫлығы йорто сайтында танышырға мөмкин.\nМ. Аҡмулла исемендәге Башҡорт дәүләт педагогия университетында Башҡорт теле көнөнә һәм шағир иҫтәлегенә арнап, тантаналы саралар, эшлекле һөйләшеүҙәр ойошторолдо. Ошо сараларҙы йомғаҡлау байрамында Башҡортостан Башлығы Радий Хәбиров башҡорт халҡының мәғрифәтсе шағиры һәйкәленә сәскәләр һалды һәм М. Аҡмулла исемендәге стипендияға лайыҡ булған студенттарҙы ҡотланы.\nБыйылғы 2020-2021 уҡыу йылында махсус стипендияға республиканың юғары уҡыу йорттары һәм урта һөнәри белем биреү учреждениеларының 15 студенты лайыҡ булды. Шулай уҡ университеттың педагогия коллективы республикала төҙөләсәк Евразия фәнни-белем биреү үҙәге нигеҙендә тормошҡа ашырырға теләгән проекттарын да күрһәтте. Ауыл хужалығы, нанотехнологиялар, генетика, уҡытыусы кадрҙар әҙерләү йәһәтенән хеҙмәттәшлек итеүҙән тыш, улар Үҙәк менән берлектә башҡорт телен уҡытыуҙың халыҡ-ара системаһы проектын булдырырға иҫәпләй. Был сит илдәрҙә йәшәгән яҡташтарға башҡорт теленең һөйләү һәм яҙма телдәрен башлап өйрәнергә, Башҡортостан Республикаһының тарихи һәм мәҙәни үҙенсәлектәре менән танышырға ярҙам итәсәк.\nР. Бикбаев исемендәге 102-се Башҡорт гимназияһында Башҡортостандың халыҡ шағиры тыуыуға 84 йыл һәм Башҡорт теле көнөнә арнап, "Бикбай уҡыуҙары" төбәк-ара ғилми-ғәмәли конференцияһы үтте.\nСараны БР Мәғариф һәм фән министрлығы, БР Мәғарифты үҫтереү институты, Өфө ҡала хакимиәтенең Мәғариф идаралығы, БР Яҙыусылар союзы, М. Аҡмулла исемендәге БДПУ һәм Р. Бикбаев исемендәге 102-се Башҡорт гимназияһы ойошторҙо. Конференцияла республиканың төрлө мәғариф учреждениеларынан 400 уҡыусы һәм уҡытыусылар ҡатнашты. Уларҙың эштәре "Башҡорт балаһы мин..." һәм "Шағир - милләтенең йөрәге" номинациялары буйынса башҡорт һәм рус телдәрендә айырым баһаланды, һәр йәш категорияһында айырым еңеүселәр һәм призерҙар билдәләнде. Ҡатнашыусылар араһында айырыуса Баймаҡ, Бөрйән, Шаран, Ишембай, Салауат, Бүздәк, Хәйбулла райондары һәм Күмертау, Стәрлетамаҡ, Салауат, Сибай, Бөрө, Нефтекама, Туймазы, Өфө ҡалалары, Ырымбур өлкәһе уҡыусылары һәм педагогтары юғары һөҙөмтәләргә өлгәшкән.\nӨфө ҡалаһының 140-сы Башҡорт гимназияһы Калинин районы башҡорттары ҡоролтайы менән берлектә "Башҡорт ғаиләһе" конкурсы ойошторҙо.\nКонкурста Өфө ҡалаһының төрлө райондарынан бәйге положениеһы талаптарына яуап бирерҙәй 14 ғаилә ҡатнашты. Ә талаптар ысынлап та бик етди ине: башҡорт ғаиләһендә туған телде, тарихты, шәжәрәне яҡшы белергә, башҡортса йырларға, бейергә, шиғыр һөйләргә, бер-береһе менән әңгәмә ҡора белергә лә тейештәр. Ошоларҙы үҙ ғаиләһендә төп шарт, ҡағиҙә итеп алған, икешәр-өсәр бала үҫтергән Кәримовтар, Дилмөхәмәтовтар, Рафиҡовтар, Мәхмүтовтар, Йәнтуриндар, Хәсәновтар, Сафиндар, Хәйруллиндар, Нуриевтар, Фазыловтар, Хәбибуллиндар ғаиләләре һоҡландырҙы. Улар, әлбиттә, башҡорт ғаиләһенең ысын өлгөһө, милләтте дауам итеү, тиңдәр араһында тиң итеү ҡанунын тормошҡа ашырыусылар. Был ғаиләләрҙе беҙ артабан республика кимәлендәге төрлө бәйгеләрҙә милләтте күтәрмәләүселәр сафында күрәсәкбеҙ әле, тигән ышаныс бар.\nБишек - ҙур донъяға ишек...\n"Тамыр" балалар һәм үҫмерҙәр телеканалы "Әсә йөрәге" төбәк ойошмаһы менән берлектә "Бишек" бәйгеһе ойошторҙо. Онотолоп барған боронғо бишек йырҙарын, халҡыбыҙҙың рухи хазинаһын киләсәк быуындарға еткереүҙә, туған телебеҙҙе үҫтереүҙә был проекттың әһәмиәте ҙур, тип баһаланды.\nБишек йырын ишетеп үҫкән балалар, туған моңдарҙы сәңгелдәктән үк бала рухына һеңдергән атай-әсәйҙәр, олатай-өләсәйҙәр бәйгелә сәмләнеп һәм дәртләнеп ҡатнашты. Конкурсҡа 100-ҙән ашыу эш ҡабул ителгән. Билдәле этнографтар, йәмәғәт эшмәкәрҙәре, күп балалы ата-әсәләрҙән торған баһалама ағзалары уларҙы ҡарап сыҡҡандан һуң финалға 24 ҡатнашыусыны һайлап алған. Конкурста еңеүселәр "Бала башҡарған бишек йыры", "Бала һәм өлкән кеше башҡарған бишек йыры", "Бишек эшләү оҫтаһы" номинацияларында билдәләнде. Баһалама комиссияһы ағзалары сараның бәләкәс балаларҙың фекерләү ҡеүәһен, ижади хыялын үҫтереүҙә, милли рух тәрбиәләүҙәге ролен баһаланы. "Бишек"те киләһе йылда бөтә Рәсәй кимәленә сығарырға тәҡдим иттеләр. "Бишек" бәйгеһенең йомғаҡлау сығарылышын Башҡортостан юлдаш телевидениеһында 30 декабрҙә ҡарарға мөмкин буласаҡ.\nЯҙылған: 26.12.20 | Ҡаралған: 293


Рубрикалар » Страница 9 » "Йәшлек" гәзите\nГазета "Йәшлек" » Рубрикалар » Страница 9\nХеҙмәте менән хөрмәт яулаған\nРубрикалар // 7-11-2014, 07:53\nСибай ҡалаһы буйынса эске эштәр бүлегенең участка инспекторы Радмир Аҙнағолов, енәйәтселекте кәметеү өсөн кешеләр араһында аңлатыу эштәрен өҙлөкһөҙ алып барырға кәрәк, ти\nДонъялағы һәр һөнәрҙең үҙ тәғәйенләнеше бар. Әгәр ҙә игенсе булмаһа – иген һуғылмаҫ, юлсыһыҙ юлдар һалынмаҫ ине. Полиция хеҙмәткәрҙәренең дә йәмғиәт алдындағы бурысы мөһим – хоҡуҡ һәм тәртип һаҡлау, илебеҙҙең тотороҡлоғон, халыҡтың тыныс, имен тормошон тәьмин итеү. Уларҙың хеҙмәте бер ҡасан да еңел булманы. Тәүәккәллек, түҙемлек һәм үҙ эшеңә мөкиббән бирелеүҙе талап иткән һөнәрҙе көслө рухлылар ғына башҡара алалыр, моғайын.\nСибай ҡалаһы буйынса эске эштәр бүлегенең участка инспекторы Радмир Аҙнағолов полицияға эшкә ун йыл элек килә. Башта айнытҡыс именлеген һаҡлағандан һуң, әлеге хеҙмәтенә күсерәләр.\nСермәндә үҙенсәлекле завод бар\nРубрикалар // 7-11-2014, 07:51\nАуылда эшһеҙлек хөкөм һөргән заманда һәр эш урыны алтынға бәрәбәр. Быйыл Сермәндә Урал спорт инвентары заводының эш башлауы ауыл халҡы өсөн ҙур ваҡиға булды. Эшкә яуаплы ҡараған сермәндәр бында үҙҙәренә эш урыны тапты. Яңы предприятие менән беҙ ҙә таныштыҡ.\nТүбәндә Урал спорт инвентары заводының генераль директоры Азат ВИЛДАНОВ менән әңгәмә тәҡдим итәбеҙ....\nБөгөнгө тормоштан ҡәнәғәтһегеҙме?\nРубрикалар // 7-11-2014, 07:50\nЗаман ауыр тип, йыш ҡына заманға һылтанырға яратабыҙ. Ә уйлап ҡараһаң, ҡасан еңел булған һуң?! Белеүебеҙсә, һуғышҡа тиклем дә, унан һуң да аслыҡта, яланғаслыҡта, етешһеҙлектә интегеп көн күргәндәр. Һуғыш үҙе генә лә кешегә күпме ҡайғы, ауырлыҡ алып килгән. Бәлки, совет осоронда ғына халыҡтың бер аҙ күҙе асылып, иртәгәге көнгә ышаныс менән иркенләп йәшәп ҡалғандарҙыр. Әммә, сағыштырып ҡараһаң, бөгөн дә кешеләр бик матур йәшәй: ҙур итеп өйҙәр һалалар, бер йортта әллә нисә еңел машина, ә сит илдә ял итеүселәр күпме? Заманға зарланыу гонаһ һымаҡ булып китә хатта. Гәзит уҡыусыларыбыҙ был хаҡта ни уйлай икән? Шулай итеп, сираттағы аҙна һорауы: бөгөнгө тормоштан ҡәнәғәтһегеҙме?\nХалыҡҡа хеҙмәт итә\nРубрикалар // 7-11-2014, 07:25\nҠариҙел районы башҡорттары ҡоролтайы башҡарма комитетының киләсәккә пландары ҙур\nРайондарҙа ойошторолған башҡорт ҡоролтайҙары игелекле эш башҡарып килә. Билдәле булыуынса, уҡытыусылар элек-электән йәмәғәт эштәрендә, йәш быуынды тәрбиәләүҙә төп ауырлыҡты күтәрҙе. Ҡариҙел районы башҡорттары ҡоролтайы башҡарма комитеты рәйесе вазифаһын мәғариф бүлеге мөдире башҡарыуы күп нәмә тураһында һөйләй. Рауил Ғиниәтуллин етәкселегендә тупланған берҙәм команданың яҡшы эштәре һанап бөткөһөҙ. СССР тарҡалғандан һуң йәштәр менән һөҙөмтәле эшләүсе комсомол һәм пионер ойошмалары юҡҡа сыҡты, бер килке тәрбиә эше онотолоп ҡалған һымаҡ булды, шуның арҡаһында илдә енәйәтселек үҫте. Ләкин Башҡортостанда тәрбиә эшен башҡа структуралар күтәреп алды. Әгәр беҙ, республикабыҙҙа төрлө милләттәр һәм диндәр үҙ-ара килешеп татыу йәшәй, тибеҙ икән, бында башҡорт ҡоролтайҙарының эшмәкәрлеге лә үҙ ролен уйнай....\nБойоҡ күҙҙәремә йәш эркелде…\nХәтер / Әҙәбиәт // 20-10-2014, 11:25\nАғайыбыҙ, шиғриәттә булһынмы, сәсмә әҫәрендәме, донъялыҡта йәшәү асылы, ғәмәлдәребеҙҙең мәғәнәһе, мәңгелек үлсәме һәм ваҡыт ҡәҙере тураһында йыш уйланған. Мәңгелек юлында кеше ғүмере, иртәнсәк яралып, кис юғалған күбәләк ғүмере менән берҙер. Һәм мәңгелектең башланғысы ҡайҙа ла, ахыры ҡайһы тарафтарҙа? Мәскәү вуздарының береһендә беҙгә һабаҡ биргән Пуховский атлы ҡарт профессор мәңгелек төшөнсәһен ошолай ябай ғына аңлатҡайны: «Йәйге тып-тын аяҙ төн. Кешеләр кәмәлә диңгеҙгә сыға. Диңгеҙ күккә барып олғаша. Асман йондоҙҙарға күтәрелә. Йондоҙҙар иһә мәңгелеккә китә. Ә мәңгелек кешеләргә әйләнеп ҡайта. Кешеләр диңгеҙгә сыға…» Күҙ алдына килтерҙегеҙме? Мостай Кәрим ижадындағы фәлсәфиәт, бәлки, баш ҡала профессоры һыҙған виртуаль әйләнеш менән ауаздаш та түгелдер, әммә һүҙ оҫтаһы һәм фекер эйәһе замандың тын тартышына ғәйәт һиҙгер булды....\nҮҘЕБЕҘҘЕҢ ЙЫРҘЫ ЙЫРЛАП БАРАСАҠБЫҘ\nХәтер / Әҙәбиәт // 17-10-2014, 17:20\nХәләлбикәһе Рауза ханым йырларға яратҡан “Бейеш” моңо Мостай Кәримде ғүмер буйы оҙата килгән. “Был йыр – минең йырым. Үҙемдеке. Тәү ишеткәндә үк түгел, ә уның икенсе тапҡыр, йәғни минең өсөн тыуған мәленән алып рухым уға сат йәбеште, ғүмерлеккә хужа булды. Ҡайҙа ғына, кем генә йырламаһын, тик минең өсөн генә яңғырай ул. Һәм, остоғон да ҡалдырмай, йөрәгемә һеңдерәм. Һеңдерәм, ә танһығым ҡанмай” (“Бейеш”. – 4-се том, 311-се б.).\nОло яуҙа ауыр яра алыуы арҡаһында хәл өҫтөндә йөрөгән Мостафа Сафа улын кәләше Рауза менән бергә күптәнге дуҫы, күренекле драматург Мөхәммәт Хәйҙәров үҙенә, Учалылағы Өргөн ауылына саҡырып, ҡатыны Ғәйниямал менән кәзә ҡымыҙы эсереп, тәрбиәләй. Шағир үҙе әйтеүенсә, аҙна-ун көн үтеүгә, тыны иркенәйеп, теҙ быуындары нығына төшөүгә кәләше уны Биргетауға әйҙәй....\n60 йылдан һуң\nРубрикалар / Хәтер // 10-10-2014, 16:39\nМораҡ педагогия училищеһын тамамлауыбыҙға 60 йыл да үтеп киткән. Тәүге күрешеүҙәр, танышыуҙар, студент йылдары мәңге онотолмаясаҡ. Шул уңайҙан быйыл курсташтар менән йыйылышып осрашырға булдыҡ. Мин, Филүзә Шаһиева (Иҙелбаева), Өфөгә, үҙемә ҡунаҡҡа саҡырҙым. Бөтә курсташтарым да килә алмаһа ла, биш ҡыҙға осрашырға насип булды. Алыҫ араларҙы яҡын итеп, Күгәрсен районынан Зәйтүнә Тураева, Дәүләкән районынан Лилиә Ғәзизова (Ғәлиуллина), Шишмә районынан Ғәлиә Юлдашбаева (Зыябаева), Көйөргәҙе районынан Клара Әйүпова бергә йыйылдыҡ. сәй эсеп, үткән йылдар хәтирәһенә бирелеп, ваҡыттың үткәне һиҙелмәне лә....\nРубрикалар / Хәтер // 26-09-2014, 04:28\nҠатын-ҡыҙ ҡулы теймәгән, уның күңел йылыһы менән һуғарылмаған бер эш тә юҡтыр ул. Ир-ат эшләгән тракторҙа ла гүзәл заттың ҡатнашлығы бар. Һүҙебеҙ Баймаҡ районының Байым ауылында үткән быуаттың 30 – 40-сы йылдарында «тимер ат»тарҙы «ауыҙлыҡлаусы» тракторсы Хөмәйрә Вәлиулла ҡыҙы Йылҡыбаева (1918 – 1998) тураһында. Уның яҙмышында – ил яҙмышы, шуға ла исеме ауыл тарихына яҙылған. Оло быуын кешеләре Хөмәйрә апайҙың тракторҙа ауыл буйлап үтеп китеүен һәр саҡ ғорурланып һөйләй торғайны. Үҙе иҫән саҡта миңә лә уның менән әңгәмәләшеп ултырыу форсаты тейгәйне.\nХөмәйрә инәйҙең яҙмышы, кеше хәлен кеше белмәй, үҙ башына төшмәһә, тигәндәй, бала саҡтан ауыр була. Байым ауылы Ырымбур – Темәс юлында урынлашҡан. Граждандар һуғышында уны берсә аҡтар, берсә ҡыҙылдар инеп талаған, мал-мөлкәтте тартып алып, халыҡты бөлгөнлөккә төшөргән....\nМатур йәшәлгән ғүмер\nРубрикалар / Хәтер // 19-09-2014, 15:14\nКеше донъяға үҙ хеҙмәте менән тыуған ерен биҙәр, матурлыҡ тыуҙырыр, Тыуған илен данлар хеҙмәт һөйөүсе кешеләр тәрбиәләү өсөн тыуа. Ошо бурысты намыҫ менән үтәгән Фира Ғариф ҡыҙы Ниғмәтуллина ауылыбыҙҙың ғына түгел, районыбыҙҙың, республикабыҙ ғорурлығы булған шәхес ине. Ул 1933 йылдың 31 мартында күп балалы ғаиләлә тыуған. Әсәләре Фәрихә инәй бик эшлекле, уңған ҡатын була, аталары Ғарифула олатай, алты бала атаһы, Бөйөк Ватан һуғышында тыуған иле өсөн үҙ ғүмерен бирә. 1944 йылда Ниғмәтуллиндар ғаиләһе Баймаҡ районының 2-се Урман заводынан «Һәүәнәк» совхозының Һаҡмар фермаһына (аҙаҡтан ул Һаҡмар ауылы тип йөрөтөлә) күсеп килә. Балаларҙың әсәһе Фәрихә инәй һауынсы булып эшләй. Артабан Фира Ғариф ҡыҙының өс апаһы (Фәниә, Лира, Рева), ә 1949 йылдан 16 йәшлек Фира ла фермала эш башлай. Ул тәүҙә дүрт йыл быҙау ҡараусы, артабан утыҙ биш йыл − 1988 йылда хаҡлы ялға сыҡҡанға тиклем һауынсы булып эшләй....\nКәңәш һорап, апай, һиңә киләм…\nРубрикалар / Хәтер // 19-09-2014, 15:12\nАғастың тамыры ерҙә, кешенең тамыры туған-ырыуҙа. Ата-әсәгә изгелек ҡылыу ағастың тамыры булһа, туғандар менән аралашыу – уның ботаҡтары, һутлы йәшел япраҡтары. Ата-әсәһенә изгелек итмәгән кеше ағасты тамырынан серетер, ә туғаны менән араһын өҙгәне уны ботағынан һындырыр. Ул ағастың япрағы ла, емеше лә булмаҫ, тиелә изге хәҙистәрҙә. Бәхетте берәүҙәр – матди байлыҡта, икенселәр – эштәге уңышта, өсөнсөләр бер-береһен һөйөүҙә, ихтирам итеүҙә тип иҫәпләй. Бәлки, бәхет ошо ҡиммәттәрҙең өсөһөнөң бергә килеүендәлер. Шуларға туған-ырыу һәм ата-әсә араһындағы матур мөнәсәбәттәрҙе лә өҫтәр инем. Яҡшы мөнәсәбәт, туғандарҙың үҙ-ара аралашыуы – йәшәүгә яраҡлы ныҡ, ҡеүәтле тамырҙар тармағы ул. Туғандар менән яҡшы мөнәсәбәт – киләсәктең нигеҙ ташы ла.\nАртҡа 1 ... 5 6 7 8 9 10 11 12 13 ... 217 Алға\nРухлы ла ул, маҡсатлы ла


Студопедия — Ип. В. Исхаҡовҡа.\nИп. В. Исхаҡовҡа.\nҺеҙҙең миңә 8.01.1973 йыл ебәргән хатығыҙға яуап итәм:\nБашҡортостан китап нәшриәтендә «Ерем, һиңә өндәшәм» исемле шиғырҙар һәм поэмалар йыйынтығым 1974 йыл планында сығыуҙы көтөп ята; унан тыш:\n«Аҡ ҡайындар араһында» — повесть һәм хикәйәләр китабын (күләме 20 табаҡ) — 1975;\n«Йәшел йылан көрмәге» — сатирик повесть һәм хикәйәләр йыйынтығын (күләме 10 табаҡ) — 1976;\n«Һаҡмар-һыу» романын (күләме 20 табаҡ) — 1977;\n«Коммунист» романын (күләме 20 табаҡ) — 1978;\n«Кипаристар сәскә атҡан саҡта» романын (күләме 15 табаҡ) — 1974 — 1979 йылдарҙағы нәшриәт планына индереүегеҙҙе ныҡлап һорайым.\nИҫкәртмә. Күрһәтелгән әҫәрҙәрҙең бөтәһенең дә аҡ йәки ҡаралама ҡулъяҙмаһы әҙер, улар тик һуңғы эш стадияһын — нәшриәткә әҙерләп биреүҙе көтә.\nЯҙылаһы әҫәрҙәр — пландарым хаҡында әлегә әйтмәй торам.\nИхтирам итеп, Й. Солтанов.12.01.1973.\nБеҙҙә күп эшләгән кешене яратмайҙар, тиҙ эшләгәнде бигерәк тә. Ләкин мин, документтан күрәһегеҙ, күп эшләһәм дә, тиҙ эшләүселәр, бигерәк тә әҫәрҙәрен тиҙ ташҡа баҫтырыусылар категорияһына ҡарамайым. Сөнки 1973 йылдың ғинуарында уҡ ҡулъяҙмалары әҙер булған (ә мин романдарымды 1962 йылда яҙа башланым һәм бер туҡтауһыҙ ошо көнгәсә һаман яҙам) күрһәтелгән китаптарымдың әле береһе лә ташҡа баҫылып донъяға сыҡҡаны юҡ.\nБашҡорт АССР-ының 50 йыллығына арнап яҙылған, «Ағиҙел»дең 1969 шул оло юбилей йылғы байрам һанында баҫылып сығып, йәмәғәтселек тарафынан яҡшы баһаланған «Минең шәжәрәм» поэмаһы, күҙҙәрҙе ҡарайтып, ни бары биш йыл үткәс кенә китап булып сыға алды. Ә минеке менән бер йылда уҡ баҫылған башҡа өс иптәштең поэмаһы икенсе йылында уҡ китап нәшриәтендә донъя күрҙе.\nЕгерме йыл буйына яҙып, ваҡытлы матбуғатта һынау үткән хикәйәләр һәм повестәремде әле булһа китап итеп сығара алғаным юҡ.\nСатирик повесть һәм хикәйәләр йыйынтығым да, бая аталған «Коммунист», «Кипаристар сәскә атҡан саҡта» тигәндәрем дә ята һаман.\nЛәкин мин араҡы эсеп урамда эт һуғарып йөрөмәнем, «яҙыусы яҙырға тейеш» тигән девиз буйынса һаман баш ҡалҡытмай эшләнем һәм эшләйем.\nҺөҙөмтәлә «Ядкәр»ҙең хәле үҙегеҙгә билдәле.\nШулай ҙа һаман эсеп-иҫереп, эт һуғарып йөрөмәйем. Эшләгәнде яратмаһалар ҙа эшләйем.\nҺәм, әлеге документта планлаштырылғанса, бына быйыл, «Һаҡмар-һыу» тигән яңы романымды бөттөм, иптәштәргә уҡырға тапшырам.\nШул уҡ план буйынса «Коммунист» романының ҡулъяҙмаһын камилләү эштәре бара.\nТимәк, мин яҙыусылар союзы идараһының һорауы буйынса мәғлүм иткән планымды үтәп киләм. Ләкин союз менән нәшриәт кенә миңә шәфҡәтлелек күрһәткәне юҡ — әҫәрҙәрем ҡулъяҙма хәлендә һаман. Әгәр игенсенең сәскән игенен урып алдыртмай ятҡырып ҡалдырһалар, йәки уны малдан тапатып мәсхәрәләһәләр, игенсе түҙер инеме?.. Ә яҙыусы түҙә... Ғәҙелһеҙлек был.\nШулай ҙа үҙ әҫәрҙәреңде уның төп хужаһына — уҡыусыларға еткерә алмай яфа сигеү, этлек күреү, материаль мохтажлыҡта интегеү — күтәреп булмаҫлыҡ йәбер.\nБашҡортостан Яҙыусылар союзынан, китап нәшриәтенән «Ядкәр» романын нәшриәт планына индереп, килешеү төҙөшөп, миңә ҡулъяҙманы тағы ла нығыраҡ камиллаштырыу өсөн бер йыл иркенләп ултырып эшләрлек материаль мөмкинлек биреүҙәрен һорайым. Шундай гуманлы шарттар Ғәли ағай Ибраһимовҡа (иншалла!) «Кинйә» романының ҡулъяҙмаһы әҙер булмаҫы борон уҡ тыуҙырылды лаһа. Ә минең ҡулъяҙма әҙер, уның ҡайһы бер етешһеҙлектәрен бөтөрәһе генә бар.\nҠояш бөтә кешегә лә бер тигеҙ яҡтырта бит. Шул ҡояш аҫтында уңып бешкән башаҡтарҙы төбөндә ятҡырып серетеү — аяныс хужаһыҙлыҡ был.\nЙыһат Солтанов.Апрель, 1977.\n1977 йыл миңә, ғөмүмән, башынан уҡ йөрәк өҙгөс шәхси ҡайғылар килтерҙе. Февраль айында мәктәпкә киткән Сабит улым урамда шағир Тимер Йосоповты осратып, ҡорҙашым һәм дуҫым Рәми Ғариповтың һис көтмәгәндә ҡапыл вафат булыуы хәбәрен алып ҡайтҡас, тетрәнеп, өйҙән сығып йүгерҙем...\nҮлеренән ике йыл элек кенә тап килешкәндә, алдыма ҡуйған рюмкаһын кире этәреп, өҙә ҡырҡып әйткәйнем: «Эсеүҙе ташлайыҡ, ҡорҙаш. Һаман былай барһаҡ, түҙә алмаясаҡбыҙ — үләсәкбеҙ бит. Мин үҙем ташланым, һиңә лә бөгөндән ташларға кәңәш итәм». — «Юҡ инде, — тип ҡырт өҙҙө дуҫым, — эсеүем — эсеү, мин уны ташламаясаҡмын!» (Әйткәндәй, яҙыусы Б.З. Рафиҡов та «хәмер командировкаһынан» тамам төҙәлеп, «Ағиҙел»дә мин, Абдулхаҡ ағай Игебаев ултырған бүлмәлә өсөнсө иптәш сифатында әүҙем эшләй башлағас, ошоға оҡшаш кәңәште ысын күңелдән уға ла биргәйнем. Эш шунда: иртәнсаҡ һуңлабыраҡ килһәм, яңы хеҙмәттәшебеҙ яңғыҙы (Абдулхаҡ ағайҙың өйҙә ижад көнө ине) хозурланып, түшәмде күтәртерлек итеп тәмәке боролдатып ултыра, төтөнө балта аҫырлыҡ ҡуйырған.\nҺөйләшеү ҡыҫҡа булды: «Абау, ниндәй зәхмәт ояһы был?!. Үләһең бит былайһа — ташла тәмәкене!» — «Ю-у-уҡ инде, — тине һуҙып, — ташламайым! Донъялағы берҙән-бер ҡыуанысым бит ул минең!» (Һәм шул «ҡыуаныс»ы әҙәмде ваҡытынан элек фани донъянан алып китте)...\nӘ Рәми менән булған баяғы һөйләшеүҙә, уның ҡырҡа яуабынан күңелем бик ныҡ ҡайтып: «Улайһа мин бынан һуң һинең яныңа килмәйәсәкмен, сөнки, нисә генә ҡарама, яныңда — “шәкерттәрең” тигән эскесе өйөр, алдыңда хәмерле шешә!..» — тип асыуланып сығып киттем дә, ысынлап та, уға барып йөрөүемде туҡтаттым; осраҡлы тап килешеүҙәр ҙә ҡыҫҡа ғына һөйләшеүҙәр булғылай ине. Эшенән һуңғы тапҡыр ҡыуылыуына тиклем бер арала ул йәнә «Башҡортостан ҡыҙы» журналында баш редактор Рәҡиә Рөстәмова ҡулы аҫтында хеҙмәткәрләнеп алды. Редакцияларыбыҙ матбуғат йортоноң бер үк ҡатында ине. Эш сәғәттәре аҙағынан бер кисәлә, яңы яҙған шиғырымды тотоп, эргәһенә кереп ултырҙым, бөтә халыҡ таралышҡан — икәүҙән-икәү генә оҙаҡ гәпләштек. Ул, бар ихласлығын һалып, киләсәктә кәрәк булырын алдан күреп, буғай, зәңгәр копировка аша (копияһын үҙендә ҡалдырырға) йәш шағирәләргә шиғриәт серҙәре буйынса йылы эстәлекле хаттар яҙып мауыға — бер нисәһен уҡып та ишеттерҙе. «Кәтибә апайҙан һуң был редактор менән эшләү ҡайһылайыраҡ?» — тип белешкәс, илар хәлгә етеп: «Их, әйтмә лә инде, ҡарт! Булыр ҙа булыр кеше, әммә бындай ҙа яуыз, ҡара йөрәкле булмаҫ! — тине лә, үткәндәрен иҫләп, буғай, бер килке тын ултырғас: — Кәтибә апай менән бергә эшләү осоро, бының менән сағыштырғанда, үҙе бер ожмах булған икән ул!» — тип өҫтәне...\nРәми Ғарипов төптән үҫкән имән кеүек таҙа кәүҙәле, бер сиргә лә бирешмәүсән зат булып, «үҙ ғүмеремдә бер тапҡыр ҙа поликлиника тупһаһын аша атлап кергәнем юҡ», — тиер ине. Тик аҙаҡҡы йылдарында ғына ваҡыт-ваҡыт йөрәгенең тибеүҙән туҡтап тороуын (аритмиялыр?) һәм яңынан эшләп китеүен йылмайып ҡына әйткеләп ҡуйһа ла, табиптарға күренгәне булманы. Тажикстанға һуңғы оҙайлы сәфәрендә йөрөп ҡайтҡас, вагонда йоҡлап килгәнендә төшөндә кемдер йөрәгенә хәнйәр ҡаҙауҙан ҡаты һыҙланып уяныуын (моғайын, микроинфаркт кисергән) һөйләп тә шомландырҙы, әммә быға тейешенсә иғтибар итмәгәнлектән, төшө — төш кенә булып ҡалды ла онотолдо...\nРәми ҡорҙашым менән мин, бер үк йылда тыуған йәштәштәр генә түгел, ә фекерҙәштәр ҙә булыуыбыҙҙы артыҡ сурытып тормайым. Был хаҡта уның үҙ ваҡытында миңә бүләк итә барған китаптарындағы (уларҙы аҙаҡ шағирҙың ауылындағы йорт-музейына тапшырҙым) автографтары ла тәрән мәғәнәле һөйләй:\nРәми Ғарипов. Таш сәскә. Лирика. Өфө, 1958. (Китаптың корректураһы, коленкор менән тышлап төпләнгән). Титул битендәге автограф:


Күҙҙәремә ҡапыл салындың да\nТыныслыҡты минең ҡаҡшаттың.\nСырайҙарың үтә таныш һымаҡ,\nКемдең һыны һиндә, Таш-ҡатын...?\nОшо шиғыр юлдары менән башланып китте Әхмәтзәки Вәлиди исемендәге Милли китапханала танылған шағирә, журналист, Шәйехзада Бабич исемендәге йәштәр премияһы лауреаты Зөлфиә Ханнанованың "Таш-ҡатын" исемле китабының исем туйы. Зәйнәб Биишева исемендәге Башҡортостан "Китап” нәшриәтендә ике телдә донъя күргән был китап ошо ҡыҫҡа ғына арауыҡ эсендә үҙ уҡыусыларын табып, ҙур һөйөү яулап өлгөрҙө. Уҡыуға еңел генә ижад ителгән, мәғәнәле һәм фәһемле, шул уҡ ваҡытта ҡыҙыҡлы шиғырҙар йыйынтығын ҡулға алған һәр кемде үҙенә ҡыҙыҡтыра бара.\nСарала БР яҙыусылар союзы рәйесе Зәки Әлибаев, шағир Нурлан Ғәниев, шағирәнең шиғырҙарын руссаға тәржемә итеүсе тәржемәселәр Сергей Янаки, Светлана Чураева, Лина Солтанова, Санкт-Петербург ҡалаһынан танылған Рәсәй шағиры, драматург һәм тәнҡитсе Юрий Татаренко, Зәйнәб Биишева исемендәге Башҡортостан "Китап" нәшриәтенән Ирида Садиҡова, Эльвира Яҡупова, БДПУ студенттары, китапхана хеҙмәткәрҙәре, онлайн экран аша сит илдәр вәкилдәре һәм башҡалар ҡатнашты.\nСара бик матур һәм йәнле үтте. Шағирәнең ижады, китабына ҡарата йылы һүҙҙәр, матур фекерҙәр яңғыраны. Авторҙың шиғырҙарында ябайлыҡ, сафлыҡ һәм йылылыҡ бөркөлә. Шулай уҡ бында тарих та, көнкүреш тормош та, авторҙың халҡына әйтер һүҙе лә сағылыш тапҡан. Быны сит илдәрҙән ҡатнашыусы вәкилдәр — Әстрахандан Татьяна Вострикова,Ҡаҙағстандан Динара Капашева, Ингушетиянан Тамара Мальсагова, Микаэл Базоркин, Белоруссиянан Алесь Карлюкевич, Дағстандан Мурад Ахмедовтар ҙа дәлилләне.\nСара автограф таратыу, фотоға төшөү һәм “Таш-ҡатын” китабының һатыу күргәҙмәһе менән тамамланды.